
UVOD U PUT DUHA K BOGU 


(Molitva Ocu svjetlosti za duhovni mir) 


1. Počinjem zazivajući prvo Počelo, to jest, vječnoga 
Oca od koga, kao od Oca svjetlosti i izvora »svakog dobrog 
dara i svakog savršenog poklona,«! dolazi svako rasvjetljenje. 

Molim ga po našem Gospodinu Isusu Kristu, njegovu Sinu, 
da bi po zagovoru presvete Majke Božje, Djevice Marije i sve- 
toga našeg Oca Franje »rasvijetlio oči«? naše duše i »upravio 
naše korake na put mira,«* onoga mira »koji nadilazi svaki 
razum«*, mira koji je propovijedao i darovao Isus Krist, mira 
koji je sv. Franjo ponovno naviještao. Sveti je Franjo započi- 
njao i završavao svaki svoj govor naviještajući mir, U svakom 
pozdravu želio je mir.5 U svakom razmatranju čeznuo je za 
uzvišenim mirom kao građanin onoga Jeruzalema o kojem 





U originalu postoje unutar poglavlja samo brojevi bez naslova. U 
našem izdanju stavljeni su naslovi radi lakšeg praćenja misli. Oni su uglav- 
nom sastavljeni prema natuknicama u kritičnom izdanju djela sv. Bona- 
venture, Quaracchi 1891, vol. V. I hrvatski prijevod Puta načinjen je prema 
ovom kritičkom izdanju. 

Put (lat. itinerarium) ne znači samo stazu, cestu, prostor kojim se 
prolazi, nego i sam osobni čin putovanja, hodanja i kretanja u jednom 
smjeru, a ujedno i opis toga hodanja. Duh (lat. mens) ima više značenja, 
kao na pr. duša, um, duhovno biće, misao, mišljenje, pa čak i duh i srce 
zajedno. K Bogu (lat. in Deum) ne znači samo do Boga, kao da duh upo- 
znaje postojanost Božju, nego u Bogu, jer se odnosi na mistično sjedinjenje 
duha s Bogom. 

1 Jak 1,17. »Prvo počelo« je Bog u koliko sve što postoji prima od 
njega, neposredno ili posredno, svoje postojanje, svoju narav i sposobnost 
svoga djelovanja. 

žEf1,17. 

8 Lk 1,79. 

4 Fil 4,7. Bonaventura ovdje govori o miru koji duša postiže u mistič- 
nom sjedinjenju s Bogom. U taj mir vodi Put. 

5 THOMAS DE CELANO, Vita prima s. Francisci, p. Ic. 10n. 23 (Ana- 
lecta franciscana 10,20); SV. BONAVENTURA, Legenda maior, c. 3n. 2. 


govori čovjek mira, koji je »bio miran i uz one koje su mrzili 
mir« i preporučivao im: »molitve za mir J eruzalemov«.* Znao 
je naime da se Salamonovo prijestolje temeljilo samo na miru, 
jer je pisano: »Njegovo je mjesto u miru i njegovo prebivalište 
na Sionu«.7 

Okolnosti u kojima je knjiga pisana 


2. Dok sam jednom, ja grešnik, po uzoru na sv. Franju 
— čiji sam nevrijedni sedmi nasljednik u upravi Reda? — 
svom dušom vapio za mirom, Gospodin me je nadahnuo da se 
povučem u tišinu osame brda Alverne. To je bilo 33 godine 
poslije smrti istoga Blaženika.? Fo 

I dok sam, tu prebivajući, s ljubavlju tražio mir duše i 
razmatrao o uzdizanju duha k Bogu, između ostalog dođe mi 
na pamet ono čudo koje je na tom mjestu doživio sv. Franjo 
u viđenju krilatog serafina nalik Raspetome.!? To razmatrajući, 
odmah mi je bilo jasno da ono viđenje predočuje zanos našega 
Oca u kontemplaciji i ujedno put kojim se do nje dolazi. 


(Šestokrili serafin — simbol za šest stupnjeva mističnog 
rasvjetljenja) 


3. Šest krila serafina mogu se s pravom shvatiti kao šest 
zanosnih rasvjetljenja po kojima se duša kao po kakvim ste- 
penicama ili stazama penje kako bi u ekstatičnim ushitima 
kršćanske mudrosti dospjela do mira. A nema drugog puta do 
žarke ljubavi prema Raspetome. Ta ljubav je Pavla, uznese- 
nog u treće nebo!! tako preoblikovala u Krista da je mogao 
reći: »S Kristom sam razapet na križ. I ne živim više ja, nego 
Krist živi u meni«.!? Ta ista ljubav prožela je duh sv. Franje 
i odrazila se na tijelu u obliku svetih rana Kristove muke, 
koje je nosio do smrti.!3 tav 

Šest krila serafinskih označuje, dakle, šest stupnjevitih 
rasvjetljenja koja počinju od stvorenja i vode k Bogu, do ko- 

& Ps 119,7; 121,6. 


: #5. 35 Bonaventura bio izabran za vrhovnog poglavara franjevačkog 


pri Sv. je Franjo umro u Asizu 3. listopada 1266. Bonaventura je dakle 


listopadu 1299. godine. 
<a Po Sv. SE anio Primij rane Kristove oko 14. rujna 1224. Zanos (lat. 


suspensio) kod Bonaventure znači mističku izvansebnost. 
11 2 Kor 12,2. 


12 Ž : " 
18 dram nosio rane od rujna 1224. do listopada 1226. Osobno isku: 


stvo sv. Franje je za Bonaventuru uzor mističkog sjedinjenja. 

jega nitko ne može ravno doći, nego po Raspetome. Jer tko 
»ne ulazi kroz vrata nego se uspinje na drugome mjestu, on 
je lopov i razbojnik«.!4 Ako pak netko ulazi kroz vrata, »ula- 
zit će i izlaziti i nalaziti pašu.«!5 Zato govori Ivan u Otkrive- 
nju: »Blago onima koji peru svoje haljine (u krvi Janjeta) 
tako da dobiju pravo na stablo života i da mogu ući u grad 
na vrata«!5; drugim riječima: promatranje ne može nikoga 
uvesti u nebeski Jeruzalem ako se ne ulazi po krvi Janjeta 
kao kroz vrata. Ne može naime biti sposoban za božanska pro- 
matranja — koja vode do ushita duha — onaj tko nije poput 
Danijela »čovjek želja«.!T Želje se u nama raspaljuju na dva 
načina: vapajem molitve koja izvire iz uzdisaja srca!s i blje- 
skom umovanja kojim se duh izravno i svom snagom okreće 
prema zrakama svjetlosti. 


(Poticaj čitaocu: ne vrijedi učenje bez molitve ni znanje bez 
ljubavi) 


4. Prije svega, dakle, pozivam čitaoca na žarku molitvu po 
Kristu raspetome — čijom smo krvlju očišćeni od ljaga naših 
mana!? — da ne bi mislio da je dostatno čitanje bez unutarnjeg 
pomazanja," umovanje bez pobožnosti, istraživanje bez di- 
vljenja, pažljivo motrenje bez radosti, radinost bez poštovanja, 
znanje bez ljubavi, darovitost bez poniznosti, studij bez Božje 
milosti, prodornost uma bez božanski nadahnute mudrosti. 


Pružam, dakle, ova razmatranja dušama koje su obdarene 
milošću, poniznim i skromnim, dušama skrušenim i pobožnim, 
koje su pomazane »uljem radosti«,)! dušama koje ljube Božju 
mudrost i koje su raspaljene željom za njom; onim dušama 
koje jedino žele Boga slaviti, diviti mu se i uživati ga. 

Ali ih upozoravam da se ništa ili malo može vidjeti u 
ogledalu koje je izvana dano, ako ogledalo naše duše nije oči- 
šćeno i sjajno. Potrudi se zato, Božji čovječe, da osjetiš grižnju 
savjesti prije nego uzdigneš svoje oči zrakama mudrosti koje 

14 Iv 10,1. 

15 Iv 10,9. 


15 Otk 22,14. 


17 Dn 9,23. Ushit duha je posebno stanje duše, koje slijedi mistično 
sjedinjenje, 
Ps 37,9. 


19 Usp. Heb. 1,3. 

20 1 Iv 2,20. 27. Bonaventura tumači da u mističkom promatranju ljud- 
ske sposobnosti trebaju milost Božju. Unutarnje pomazanje znači milosno 
rasvjetljenje Duha Svetoga. 

ži! Ps 448. »Ogledalo izvana dano« znači vidljivi svijet, u kojem kao 
u ogledalu odsijevaju Božja savršenstva, osobito mudrost, dobrota i moć. 


se odražavaju u njezinim ogledalima, da ne bi možda iz pro- 
matranja tih zraka upao u još gušću tamu. 


(Podjela rasprave i posljednje preporuke) 


5. Smatrao sam zgodnim podijeliti raspravu na sedam po- 
glavlja?? dajući svakom poglavlju naslov radi lakšeg razumi- 
j ja sadržaja. 
ddr la da se više cijeni nakana pisca nego samo 
djelo, više smisao riječi nego upotrebljen izraz, više istina a.“ 
ljepota govora, više poticanje čuvstva nego izobrazba ea a 
bi se to postiglo treba ova razmatranja brižljivo i s užitkom 
prebirati a ne brzo preletjeti. 

Završava Uvod. 


Naslovi poglavlja 


Prvo poglavlje: Stupnjevi uzdizanja k Bogu i promatranje 
Boga po njegovim tragovima. ; . : 
Drugo poglavlje: Promatranje Boga u njegovim tragovima u 

ovom vidljivom svijetu. ; a . 
Treće poglavlje: Promatranje Boga po njegovoj slici utisnutoj 
u naravne moći. : suba 
Četvrto poglavlje: Promatranje Boga u njegovoj slici koja 
je obnovljena darovima milosti. de : 
Peto poglavlje: Promatranje Božjeg jedinstva po njegovom 
glavnom imenu »biti«. . : 
Šesto poglavlje: Promatranje preblaženog Trojstva u njegovom 


imenu »dobro«. 
Sedmo poglavlje: O duhovnom i mističnom zanosu u kojemu 
nalazi mir, a čuvstvo u zanosu uranja posvema u Boga. 





često služi izra- 
22 tura je nazvan »franjevački geometar« jer se 

zima og a mistike« u kojoj su neki brojevi pi Kg doo 
7,9,33, a posebno broj 3, koji se često susreće u ovom i u osta 


turinim djelima. 


10 


POČINJE RAZMIŠLJANJE SIROMAHA U PUSTINJI 


POGLAVLJE 1. 


O STUPNJEVIMA UZDIZANJA K BOGU I PROMATRANJE 
BOGA PO NJEGOVIM TRAGOVIMA 


(Potreba molitve za postignuće blaženstva) 


1. »Blažen komu je pomoć u tebi, dok se sprema na svete 
putove«.! 

Budući da blaženstvo nije ništa drugo nego uživanje naj- 
većeg dobra, a najveće je dobro iznad nas, to onda nitko ne 
može postati blažen ako se ne uzdigne nad sebe sama, ne 
tijelom nego srcem. Međutim, nad sebe se ne možemo uzdići 
bez više sile koja će nas dizati. Ma kakogod mi rasporedili 
unutarnje stupnjeve, ništa neće biti od toga ako nas ne podu- 
pire Božja pomoć. Božja pak pomoć poduprijet će one koji 
je traže poniznim i odanim srcem, to jest, one koji žarkom 
molitvom uzdišu za njom u ovoj »dolini suz&«. Molitva je 
stoga majka i izvor nadnaravnog uzdizanja duše." Stoga 


Opaska. Od ovih sedam poglavlja šest ih se može podijeliti u tri grupe: I. 
ilL, ILiIV., V.i VI. Ona su povezana međusobno antitezom 
»per-po« i »in-u«. Pomoću njih je izraženo stupnjevito uspinjanje 
do Boga. Najprije po tragovima (I. pogl.), pa u tragovima (II), po 
slici (III), pa u slici (IV), po ideji »biti« (V), pa u ideji »dobrote« 
(VI). Način istraživanja »po«, po tragovima, i po slici, pronalazi 
Boga, a način istraživanja »u«, u tragovima i u slici, pokazuje kako 
se Bog očituje u tome. Ova se dva načina promatranja dopunjuju. 
Prvi je vremenski i indirektan, a drugi je logički i direktan, jer 

s oo može pronaći u stvorenome zato što je tu već prisutan. 

s 83,6 s. 

2 U originalu ova rečenica glasi: »Oratio igitur est mater et origo 
sursum-actionis«. Izraz »sursum-actio« Bonaventura voli upotrebljavati. 
Ideja je grčkog podrijetla i nalazi se u spisima Pseudo-Dionizija. Doslovno 
bi se moglo prevesti: djelovanje gore. Ali u stvari ona znači pasivno uzdi- 
zanje duše prema sjedinjenju s Bogom u zanosnoj ljubavi. U tom činu 
duša se diže iznad vidljivih stvari ulazeći u ono što je iznad nje, u Boga. 
Ali ovo uzdizanje je djelo Božje, i zato sursumactio ima bitno pasivno 
i mistično značenje, ono je bitno primanje i dar. 

Dionizije u knjizi »O mističnoj teologiji«,* htijući nas poučiti 
o zanosima duha, stavlja na prvo mjesto molitvu. 

Pomolimo se, dakle, i recimo Gospodinu Bogu svome: 
»Uči me, Gospodine, svojemu putu da hodim u istini tvojoj, 
usmjeri srce moje da se boji imena tvojega«t 


(Tri stupnja uzdizanja k Bogu: od izvanjskog svijeta 
u unutarnji, iz unutarnjeg u transcendentni) 


2. Ta nas molitva dok je molimo prosvjetljuje da spo- 
znamo stupnjeve uzdizanja k Bogu. 

Doista u sadašnjem stanju naše naravi sav svemir pred- 
stavlja ljestve po kojima uzlazimo k Bogu. Među bićima jedna 
su trag, druga su slika; jedna su tjelesna, druga duhovna; 
jedna su vremenita a druga vjekovita; jedna su bića izvan nas, 
druga u nama. 

Da bismo mogli doći do uočavanja Prvog počela, koje je 
posve duhovno, vječno i iznad nas, moramo poći tragom, koji 
je tjelesan, vremenit i izvan nas, i to znači »dati se voditi 
Božjim putem«. Zatim moramo ući u svoj duh, koji je vjeko- 
vita, besmrtna i unutarnja slika Božja, a to znači »ući u 
Božju istinu«. Konačno, moramo se, promatrajući Prvo počelo, 
uzdići k onome koji je vječan, posve duhovan i iznad nas, 
i to znači »radovati se u spoznaji Boga i poštovanju 
veličanstva«. 

(Analogija i simboli ovih triju stupnjeva u sv. Pismu) 


3. Ta su tri stupnja izražena trodnevnim putovanjem 
pustinjom;? trovrsnim dnevnim osvjetljenjem: prvi stupanj 





š Cap. 1 $ 1 (PG 3,998). Bonaventura govori o djelu O mističnoj teolc- 
giji Pseudo-Dionizija Areopagite, čija su djela u srednjem vijeku pripisi- 
vali Dioniziju kojeg je obratio sv. Pavao (Dj 17,34). 

4 Ps 85,11 

5 Po nauci Bonaventure do spoznaje Boga dolazimo postepeno pomoću 
triju znakova koje je Bog postavio u stvorenja. Prvo je postojanje razli- 
čitih materijalnih stvari. Njihovi oblici i biti su kao tragovi (vestigia) Božje 
mudrosti. Drugo je narav duhovnih bića. Ta narav je slika (imago). (»Tako 
stvori Bog čovjeka na sliku i priliku svoju« — Post 1,27.). Treće je daro- 
vana sličnost (similitudo) koju smo dobili posvetnom milošću. »Vjekovito« 
(aeviternum) znači kod skolastika trajanje čistih duhova koje ima početak, 
ali nema svršetka. U takvom trajanju biće se ne mijenja niti se obnavlja, 
ali nije isključeno akcidentalno usavršavanje. 

€ U latinskoj terminologiji postoje tri riječi koje mi običavamo pre- 
vesti sa »duša«. To su: mens, anima, spiritus. One u filozofskoj terminolo- 
giji nisu istovjetne. Tako »anima«-duša označava više životni princip, ži- 
votnu snagu ili sveukupni duševni život; »mens« često označava ili ono što 
mi zovemo »duh« ili djelovanje duše kada su njezin predmet vječne istine 
i Bog. Može se dakle prevesti sa »um«. »Spiritus« ima šire značenje i može 
značiti: dah, disanje, duša, duh, jaki duh, samosvijest, itd. 

7 Izl 3,18. Trostruki put o kojem je prije govorio — ići tragovima 
Božjim, ući u dušu koja je slika Božja, dignuti se k prvom počelu — Bona- 

je kao večernje svjetlo, drugi kao jutarnje, a treće kao po- 
dnevno; trovrsnim postojanjem stvari: u materiji, u razumu 
iu božanskom umu, prema izreci: »neka bude, učini i bi 
učinjeno«;# i također trovrsnom substancijom u Kristu — 
našem stepeništu — naime, tjelesnom, duševnom i božanskom 
supstancijom. 


(Tri vida duha) 


4. Ovom trodjelnom uspinjanju odgovaraju i tri glavna 
vida duha: prvi se odnosi na izvanjska tjelesa i po njemu se 
on zove animalnost ili osjetilnost; drugi se očituje u bavljenju 
sobom i u sebi i zove se duh; treći se očituje u sposobnosti 
izdizanja nad sebe i zove se um. 

To troje treba omogućiti čovjeku da se izdigne k Bogu, 
da ga ljubi »svim umom, svim srcem i svom dušom«;? u čemu 
se i sastoji savršeno opsluživanje Zakona, a ujedno i kršćanska 
mudrost. 


(Tri spomenuta načina se udvostručuju) 


5. Svaki od tri spomenuta načina može se promatrati 
s dvostrukog gledišta. Boga se, naime, može promatrati ili 
kao početak i svršetak (alfa i omega) ili ga se može u svakom 
od spomenutih načina gledati kao po ogledalu i kao u ogle- 
dalu, ili se može svaki od ovih stupnjeva promatrati sam. 
t Zbog toga je neophodno da ova tri osnovna stupnja pove- 
ćamo na šest, da tako, kao što je Bog dovršio čitav svijet za 
šest dana a sedmi dan otpočinuo, ovaj mali svijet (čovjek) 
preko šest uzastopnih rasvjetljenja uđe u mir kontemplacije. 
Te stupnjeve je simboliziralo: 
šest stepenica kojima se uspinjalo k Salamonovom 
prijestolju;!2 
Serafi koje je vidio Izaija imali su šest krila;!! 
Bovranina pestojanjem gtvorenih. kiča: uo maleji u ljedrinmm mo hu 


Božjoj stvaralačkoj zamisli. Što nadalje kaže o trovrsnoj substanciji u 


ord time misli božansku osobu i ljudsku narav sastavljenu od tijela 


8 Post 1,3. 
. ?% Mk 12,30; usp. Mt 22,37; Lk 10,27. Bonaventura nadalje t i 

Za rd putova (svijet izvan nas, u nama i nad Bekaa S joe o Ta 
ee e Boga promatrati u koliko je početak i svrha svega (Otk 1,8). Za razu- 
pjevanje Puta posebno je važna druga dioba na: po ogledalu i u ogledalu. 
u soo homa: gb sona poe sori i ograda prisutnost i djelovanje 
i koraj iči Pin moe ons gledalu znači uzdizanje duha iz spoznaje 

do 10.18 poznaje Boga. 

41 IzZ 6,2. 

poslije šest dana Bog je pozvao Mojsija ispred 
oblaka,!? - 

Krist je, kako kaže Matej,'* poslije šest dana poveo 
sa sobom učenike na Goru i pred njima se pre- 
obrazio. 


(Stupnjevima uzlaska k Bogu odgovara šest moći duše) 


6. Po uzoru na ovih šest stupnjeva uzdizanja k Bogu, 
postoji šest moći duše po kojima se penjemo od nižih stvari 
k višima, od vanjskih k unutrašnjima, od vremenskih k vječ- 
nima. 

Te su moći: osjećaj, mašta, razum, um, inteligencija 
i vrhunac duha ili iskra savjesti. Ti su nam stupnjevi usađeni 
po naravi, izobličeni grijehom, obnovljeni milošću, a moraju 
biti očišćeni pravednošću, njegovani znanjem i usavršeni 
mudrošću.!5 


(Stvaranje čovjeka i njegov rad. Krist nanovo stvara. 
(Trodjelna podjela teologije.) 


7. Po prvotnom stanju naravi čovjek je stvoren tako da 
može biti sposoban za mir kontemplacije i zato »ga je Bog 
stavio u vrt uživanja«.“ Međutim, odvraćajući se od istinskog 
svjetla k promjenjivom dobru, čovjek je pritisnut, vlastitom 
krivnjom, a čitav njegov rod istočnim grijehom, koji je dvo- 
struko zarazio ljudsku narav: um neznanjem a tijelo požudom. 
Tako oslijepljen i k zemlji pritisnut čovjek sjedi u tami i ne 





12 Izl 24,16. 


iš Mt 17,1 ss. 
14 U br. 4. ovog poglavlja Bonaventura je nabrojio tri vida duha: čuv- 


stvenost, samosvijest i um. To su tri moći duše. Ovdje je svaku od tih triju 
moći razdijelio na dvoje, tako da čuvstvenost obuhvaća: osjećaj i maštu; 
samosvijest: razum i um; duh: inteligenciju i savjest. U pogledu načina 
otkrivanja Boga po shemi »po« i »u« može se ovako označiti: u čuvstvenosti 
Boga otkrivamo po osjećaju i u mašti; u samosvijesti po razumu i u umu; 
u duhu: po inteligenciji i u savjesti. Predmet osjećaja su materijalne stvari; 
mašta čuva slike materijalnih stvari; razum otkriva suštinu tih stvari 
polazeći od pojedinosti na općenito; predmet uma su duhovna stvorena 
bića i Bog; umstvenost (inteligentia) znači djelovanje uma; iskra savjesti 
(synderesis) znači naravnu sklonost volje prema dobru, koje savjest poka- 


zuje. 

15 Ovo je ukratko sažeta kršćanska mistika. Pravednost obnavlja kre- 
posti, znanje spoznaju, a mudrost sve zajedno posvećuje milošću. Po Bona-' 
venturinoj zamisli u tom se poslu moraju potpuno zaposliti u začudnom 
dinamizmu sve moći čovjeka, bilo naravnog bilo nadnaravnog reda. 

16 Post 2,15. U slijedećoj rečenici Bonaventura kaže da je čovjek »zgr- 
bljen«, k zemlji pritisnut, sagnut i poguren. Ima pred očima nauku sv. 
Bernarda da je čovjek u početku, kad je bio stvoren, bio uspravan i pogle- 
dom dignutim prema duhu i prema Bogu, ali je grijehom zgrbljen i sagnut 
prema zemlji. Usp. Lk 13,11. 

vidi nebesko svjetlo,'" ako mu ne pritekne u pomoć milost 
s pravednošću protiv požude, a znanje s mudrošću protiv 
neznanja. Sve to biva po Isusu Kristu »koji nama posta mu- 
drost od Boga, i pravednost i posvećenje i otkupljenje«.!s 
Budući da je on »sila i mudrost Božja«!? utjelovljena Riječ 
»puna milosti i istine«,?% postao je izvor milosti i istine i uli- 
jeva milost ljubavi koja — jer izlazi »iz čistog srca, ispravne 
savjesti i nehinjene vjere«ž! ispravlja čitavu dušu u ona tri 
gore spomenuta vida.?* On nas je poučio znanju istine po tro- 
vrsnoj teologiji: simboličkoj, spekulativnoj i mističnoj. Sim- 
bolička, uči kako da se pravilno služimo osjetnim stvarima 
spekulativna — da se pravo služimo duhovnim bićima a 
mistična nas diže u nadzemaljske zanose. ' 


(Četiri unutrašnje pobožne vježbe za uzdizanje k Bogu) 


8. Tko se dakle želi uzdignuti Bogu mora najprije izbje- 
gavati grijeh koji izobličuje narav. Zatim mora sve svoje gore 
spomenute moći upravljati po molitvi prema obnoviteljskoj 
milosti, drugovanjem prema pravednosti koja čisti, razmi- 
šljanjem prema znanju koje rasvjetljuje, kontemplacijom 
prema mudrosti koja usavršuje.*5 Kao što nitko ne može doći 
do mudrosti bez milosti, pravednosti i znanja, tako mitko 
ne može doći do kontemplacije bez pomoći dubokog razma- 
tranja, svetog drugovanja i žarke molitve. Budući da je milost 
temelj ispravne volje i rasvijetljene jasne spoznaje, to onda 
moramo najprije moliti, zatim sveto živjeti i konačno moramo 
promatrati prizore istine, i promatrajući postepeno uzlaziti 
dok ne dođemo na »visoko brdo«, gdje ćemo na Sionu »ugle- 
dati Boga nad bogovima«.24 


(Prvi stupanj. Promatranje osjetnog svijeta) 


9. Budući da se po Jakovljevim ljestvamažš najprije uzlazi 
a onda silazi, i mi postavljamo prvu stepenicu pri dnu stav- 
ljajući čitav ovaj osjetni svijet kao ogledalo pomoću kojega 
prelazimo Bogu, vrhovnom Tvorcu. Tako ćemo biti pravi 





17 Usp. Tob 5,12. 

18 1 Kor 1,30. 

191 Kor 1,24. 

20 Iv 1,14, 

*%1 1 Tim 1,5. 

se Ovaj br. 4 os poglavlja. 

e su nabrojena tri stupnja, tr: : 

put am. mo rasvjetljenja i I dia o ka ong ii sije = 


25 Post 28,12. 

Izraelci, koji iz Egipta prelaze u zemlju obećanu igor ji = 
ćemo i kršćani koji iz ovog svijeta s tom om rhs koči rd ' 
bit ćemo ljubitelji mudrosti, koja nas poziva i govori: »Do < 
k meni svi koji me žudite i nasitite se plodovima om 
»Jer prema veličini i ljepoti stvorova možemo, po sličnost, 
razmišljati o njihovu Tvorcu«.?? 


(Stvoritelja otkrivamo u stvorovima kontemplacijom, 
vjerom i istraživanjem) 

10. U stvorenim stvarima odsijeva Božja svemoć, mudrost 
i dobrota. O tome vanjska osjetila daju pa 
unutarnjem osjetilu. Tjelesno osjetilo naime služi umu koji ili 
razumski istražuje ili postojano vjeruje ili umstveno pro- 
matra.39 2 ki 

Kada um promatra stvari onda ih gleda u njihovom zbilj 
skom postojanju; kada vjeruje obuhvaća stvari u čitavom 
njihovom razvojnom putu; a kada istražuje, onda uočava 
njihove moguće odlike. 


(Prvi način promatranja stvari) 


1. U prvom načinu pogled promatrača, Kaji gleda stvari 
kakve su u sebi, zapaža u njima težinu, broj i mjeru: težinu 
s obzirom na mjesto kojemu teže; broj ukoliko se razlikuju; 


mjeru ukoliko su ograničene. ' : NE 
: Po tome u njima zapaža način, vrstu i red kao i suštinu, 


moć i djelovanje. : fed k 
Iz svega se toga kao po tragu može uzdići do spoznaje 
neizmjerne moći, mudrosti i dobrote Stvoritelja. 


(Drugi način) 


. drugom načinu pogled vjernika motri ovaj svijet i 
e de tijek i svršetak. Po vjeri, naime, pari x: 
je svijet stvoren Riječju života; po vjeri dgerašra pai 
razdoblja zakona, tj. naravi, Pisma i milosti slije ila j _ 
za drugim i odvijala se savršenim redom; po vjeri znamo 
će svijet završiti posljednjim sudom. 


26 Izl 13,3 S. 


29 Mudr 13,5. 


s Bonaventura ima pred očima načelo Aristotelove nauke o spoznaji: 


Ne može biti nešto u razumu što nije prošlo kroz osjetila. 
81 Mudr 11,21. 
32 Heb 11,3. 

Na taj način uočavamo u porijeklu svijeta moć, u tijeku 
providnost a u svršetku pravednost vrhovnog počela. 
Treći način 
13. U trećem načinu, pogled umnog istraživača zapaža da 
neke stvari samo postoje, neke postoje i žive, a neke postoje, 
Žive i shvaćaju. Zato su prve niže, druge srednje, a treće 
savršenije. 

. Nadalje zapaža da su neke stvari samo tjelesne, a druge 
dijelom tjelesne a dijelom duhovne. Iz toga zaključuje da 
postoje i posve duhovna bića, koja su savršenija i odličnija. — 
Zapaža također da su neke stvari promjenjive i raspadljive, 
kao što su zemaljske, neke promjenjljive a neraspadljive, kao 
što su nebeske. Iz ovoga zaključuje da moraju postojati i ne- 
promjenjive i neraspadljive, kao što su one nadnebeske.# 

Po ovim se, dakle, vidljivim stvarima razum uzdiže do 
spoznaje Božje moći, mudrosti i dobrote, i tako upoznaje Boga 
kao biće koje postoji, živi i razumije, koje je posve duhovno, 
neraspadljivo i nepromjenjivo. 


(Sedam načina postojanja stvari i njihovo sedmerostruko 
svjedočanstvo) 


14. To se razmišljanje proširuje prema sedmerostrukom 
stanju stvorova. Ti načini pružaju sedmerostruko svjedočan- 
stvo“ božanske moći, mudrosti i dobrote i oni slijedeći: pori- 
jeklo, veličina, mnoštvo, ljepota, punina, djelovanje i red. 

Porijeklo, naime, stvari s obzirom na stvaranje, razlu- 
čivanje i ukras djela što je Bog izveo u šest dana, naviješta 
Božju moć koja je sve proizvela iz ničega, Božju mudrost koja 
je sve jasno razlučila, i Božju dobrotu koja je sve bogato 
uresila. 


Veličina stvari s obzirom na dužinu, širinu i dubinu nji- 
hove mase, s obzirom na izvanrednu silu koja se proteže u 


#5 Srednjovjekovni su autori vjerovali da se planeti mijenjaju s obzi- 
Tom na mjesto, ali ne u svojoj suštini. A za anđele se prema ondašnjoj 
kozmologiji smatralo da su iznad zvjezdanog neba i zato ih Bonaventura 
naziva »nadnebeska« bića. 

54 Izraz »svjedočanstvo« treba ovdje shvatiti što više doslovno, tako, 
naime, da se nabrajanje sedam vlastitosti bića ne smatra nekom nižom 
premisom silogizma kojim bi se dokazivalo Božje postojanje. Bonaventura 
dolazi do spoznaje Boga slijedeći put iskustva, za razliku od Tome Akvin- 
skoga, koji do istog zaključka dolazi logički. Sv. Toma dokazuje Božju 
Opstojnost iz ovih vlastitosti bića apstrahirajući, a sv. Bonaventura u 
njima pokazuje Boga, jer ga u njima prepoznaje, kako se to vidi iz 
daljnjeg teksta, prema Augustinovoj tvrdnji — koju usvaja i Bonaventura 


— da u unutrašnjosti čovjeka prebiva istina (»in interiore homine habitas 
Veritas«). 


2 Put duha k Bogu 17 


dužinu, širinu i. dubinu, kako se opaža kod širenja svjetla; u 
uspješnosti njihovih djelovanja koja su unutarnja, neprekidna 
i proširena, kako se opaža kod djelovanja vatre — sve to 
jasno ukazuje na neizmjernost moći, mudrosti i dobrote 
trojednoga Boga, koji se — ničim ograničen nalazi u svim 
stvarima po svojoj moći, prisutnosti i biti. 

Također mnoštvo stvari s obzirom na rodovsku, vrsnu 
i pojedinačnu razliku, koja se vidi u supstanciji, formi ili 
obliku i u djelotvornosti, nadilazeći svako ljudsko prosuđi- 
vanje, jasno nagoviješta i pokazuje neizmjernost onih triju 
odlika u Bogu. 

I ljepota stvari s obzirom na raznolikost svjetla, oblika 
i boja kod jednostavnih stvari kao što su nebeska tjelesa 
i kristali, kod mješovitih, kao što su kamenje i kovine i kod 
organskih kao što su biljke i životinje, tako očito naviješta 
tri navedene Božje odlike. 

A i punina stvari to isto jasno govori budući da je mate- 
rija puna oblika bića koja su još u zametku,% oblik (forma) 
je bogat silom po moćima koje djeluju, a sila je puna učinaka 
radi svoje djelotvornosti. 

Mnogostruko djelovanje, koje je naravno, vještačko i ću- 
doredno, pokazuje svojom silnom raznovrsnošću neizmjernost 
one snage, umijeća i dobrote koja je svemu »uzrok postojanja, 
razlog razumijevanja i pravilo života«.35 

Konačno red s obzirom na trajanje, tj. prije i poslije — 
položaj, tj. iznad i ispod i utjecaj, tj. veći i manji, jasno daje 
naslutiti u knjizi prirode prvenstvo, uzvišenost i dostojanstvo 
prvog Počela u njegovoj bezgraničnoj moći. Red Božjih zakona, 
zapovijedi i sudova očituje nam u knjizi Pisma neizmjernost 
njegove mudrosti. Red pak kojim su u tijelu Crkve raspore- 
đeni Božanski sakramenti, blagodati i nagrade otkriva ne- 
izmjernost Božje dobrote. Tako nas sam red sigurno vodi 
do Prvog i Najvišeg, Najmoćnijeg, Najmudrijeg i Najboljeg. 





85 »Rationes seminales« znače oblike 1 naravi stvari u zametku, u 
sjemenu. Izraz potječe od sv. Augustina a nauka iz stoičke filozofije. Kod 
Bonaventure »rationes seminales« su klice bitnih specifičnosti (forma, 
oblika), kao neke vrste sjemena pojedinih bića, koje je Bog činom stvaranja 
stavio u materiju, i koje se pod uplivom vanjskih uzroka u određeno 
vrijeme razviju kao stabla iz klice sjemena. Materiju dakle shvaća kao 
polje zasijano sjemenima iz kojih rastu bića. Usp. BONAVENTURA, II Sent. 
d7p2a2da.1;d18a.14q.2. 

38 Sv, AUGUSTIN, De civitate Dei, VIII €. 4; PL 41,228. Bonaventurinu 
riječ artificialis i ars prevodimo sa vještački i umijeće, jer u srednjem 
vijeku ove riječi znače svaki zanat i djelovanje koje čini čovjek. Suprotna 
tome su djela same prirode. 

(Zaključak: zaslijepljenost onoga koji se po stvorovima 
ne može uzdići do Boga) 


15. Uistinu je slijep onaj i j 
| ; j j koga toliko svjetlo st i 
pet o, rep Gluh je onaj m nika huis 
probuditi. Nijem je onaj koga tolika Božj dj 
mogu potaknuti da ga hvali. Lud j i koga tolik pode 
| : je onaj k i i 
ne mogu pokrenuti da prizna prvo Počelo. PAM 


ka ao pjeni oči, Prikloni uho svoga duha, razveži svoje 
A i svoje srce," da u svi ji 
usne, vi s m stvorenjima ugledaš 
čuješ, hvališ, ljubiš i postuješ ičaši i Švi: 
stuješ, veličaš i častiš B i 
možda protiv tebe ust odes 
ao sav krug zemaljski. J i 
opeke o Jski. Jer upravo radi 
ana »čitav svemir poći u boj i 
. . C sve poći u boj protiv bezum- 
ima . će za nz to biti izvor slave, i oni će moći s Pro 
Voriti: »Obradovao si me djeli ji : 
rokon jelima svojim, o Go 
i A n spode 
kličem zbog djela ruku tvojih«.?% »Kako su brojna a 


djela, o Gospode! Sve si a : 
renja tvojih«.4 si to mudro učinio: puna je zemlja stvo- 





87 Izr 22,17. 

88 Mudr 5, 21. 

% Ps 91,5. 

40 Usp. Ps 103,24. 

POGLAVLJE 2. 


PROMATRANJE BOGA U NJEGOVIM TRAGOVIMA 
U OVOM VIDLJIVOM SVIJETU 


(Počinje drugi stupanj.. Boga možemo upoznati i u njegovim 
stvorovima) 


1. Boga možemo upoznati ne samo po vidljivim stva- 
rima promatrajući ih kao tragove, nego ga možemo otkriti 
iu njima, ukoliko se u njima nalazi po biti, moći i prisutnosti. 

Ovaj način je uzvišeniji nego pređašnji i predstavlja drugi 
stupanj našega uspinjanja u promatranju Boga u svim stvo- 
renim stvarima, koji u našu dušu ulaze po tjelesnim osjetilima. 


(Spoznaja svijeta u tri dijela: opažaj, ugođaj i suđenje) 


2. Zapažamo da ovaj svijet koji zovemo veliki svijet 
(makrokozmos) ulazi u našu dušu — koja je »mali svijet« — 
kroz vrata pet osjetila i to na način opažaja, ugođaja 
i suđenja. 

To postaje očito ovako: na svijetu postoje tri vrste bića; 
ona koja rađaju, koja se rađaju i koja upravljaju jednim 
i drugim (bićima). 

Bića koja rađaju jesu jednostavna bića, tj. nebeska tjelesa 
(planeti) i četiri elementa.1 Doista, iz ovih elemenata pod upli- 
vom svjetla, koje pomiruje sve protivne sile pomiješanih 





1 Empedoklo je kao elemente od kojih je sazdan svijet — na popu- 
laran način predočivane — označio: zemlju, vodu, vatru i zrak. Svaki 
je od ta četiri elementa, kaže on, nenastao i neuništiv, a u sebi istovrstan 
i nepromjenjiv, ali ipak djeljiv i u tim dijelovima nepokretljiv. Iz mije- 
šanja elemenata nastaju pojedine stvari, s prestajanjem miješanja opet 
nestaju, a prema načinu miješanja nastaju mnogostruke — od svojstava 
samih elemenata različite — kvalitete pojedinih stvari. Planeti se preina 
Empedoklu i Aristotelu sastoje od neke jednostavne i neuništive tvari, 
koju bi se moglo nazvati »quinta essentia«, 

elemenata, rađa se i nastaje sve što proizlazi iz djelovanja 
S ded 
sik mi se rađaju jesu tjelesa koja se sastoje od red 
nata. Takva bića su minerali, biljke, životinje i ljudsko 
jaja 
A koja upravljaju prvim i drugim bićima jesu du- 
hovna bića. Njih ima tri vrste: jedna su potpuno vezana uz 
materiju, kao npr. životinje; druga su odvojiva od dojci 
kao razumne duše; treća su potpuno odvojena od materije, ao 
nebeski duhovi, koje filozofi nazivlju Inteligencije, a mi ze 
đeli. Filozofi misle da ova bića pokreću nebeska tjelesa i za o 
im se pripisuje upravljanje svijetom.“ To one čine tako Za Sj 
Uzrok, tj. Bog daje silu kojom vrše djelo upravljanja ii S 
odnosi na naravni tijek stvari. Naprotiv po mišljenju teo _ 
oni upravljaju svemirom prema Božjem nalogu u onome ia 
se odnosi na djelo otkupljenja, pa se prema tome a S 
»služnički, što se šalju služiti za one koji imaju baštini 
je«.5 
PPI (Pet osjetila i njihova uloga) 
jek — koji se naziva »mali svijet« — ima pet osje- 
tila Sh a vratiju kroz koja ulazi a njegovu dušu spoznaja 
što je na ovom vidljivom svijetu. f 
[e ulaze zvijezde i svijetli i obojeni predmeti; po 
dodiru čvrsti i zemaljski predmeti; po trima srednjim osjetima 
ulaze srednji predmeti, to jest, po okusu. tekuće na 
sluhu zvučne pojave, po mirisu isparavajuće tvari, od .. 
su neke po naravi više tekuće ili više zvučne ili više va ar 
odnosno toplotne, što se zapaža u dimu koji dolazi od miro ija." 
Kroz ova vrata ulaze, dakle, i jednostavna i iz diko 
stavljena tijela. Ali osjetilima ne primamo samo ove IE o 
osjete, kao svjetlo, zvuk, miris, ukus i četiri prvotne u S (ed 
što ih obuhvaća dodir,' nego također i predmete zajedni 





2 Po sv. Bonaventuri prvotna materija je svjetlo. Ono djeluje kao 
ih tjelesa. 
mk i: "BONAVENTURA, Breviloquium IL c. 3-4 MK om je stoti 
4 Prema Platonu (Republika, gl. X.) nebesa podno E P rsoka 
Atrope i Lakezija, ali u ovisnosti od Boga, koji je, kako ka A 
»nepokretni pokretač« svega stvorenoga. 


odredit osjetima« skolastici su nazivali one koji se doživljavaju 


i edno. Tako 
u od vida i dodira koji se doživljavaju neposr' Tak 
S dar na donioiane da li je gorka ili PV ara time što je 
viđimo nego to domajemo Does: ioplo i hladno, vlažno 1 suho. Te 
7 Četiri prvotne _ kakvoće š . ik; o ee 
četiri prvotnih elemenata: vatre, ze % Ž 
S tete Sentittisa particularia, tj. predmeti pojedinih osjeta 

raznim osjetima, naime broj, veličinu, oblik, mirovanje i gi- 
banje. Obzirom na gibanje lako je uočiti da »sve što se giba, 
giba se od drugoga«) a k tome da ima nekih bića koja se 
gibaju i miruju sama od sebe, kao što su životinje. Prema 
tome, kao što se iz učinaka zaključuje na uzroke, tako, kad 
nam osjetila pokazuju da postoji gibanje tjelesa, zaključujemo 
da postoje i duhovni pokretači. 


(Tumačenje upažaja) 


4. Sav ovaj vidljivi svijet s onim trima rodovima bića, 
ulazi u ljudsku dušu pomoću sposobnosti opažaja. Vanjske 
osjetne stvari ulaze u dušu najprije kroz pet vrata osjetila. 
Ulaze, kažem, ali ne po svojim suštinama nego po svojim 
slikama koje se najprije stvaraju u mediju. Iz medija one 
ulaze u vanjski organ, iz njega u unutarnji a odatle u opa- 
žajnu moć, I tako spoznaja sviju vanjskih predmeta koje 
duša zapaža nastaje tako da se njihova slika stvara u mediju, 


a iz medija u organu i onda spoznajna moć svrati pogled 
na nju. 


(Opis ugođaja u odnosu prema ljepoti, ugodnosti i zdravlju) 


5. Ukoliko nam predmet odgovara, ovu spoznaju slijedi 
sviđanje.!' Osjećaju se — da tako kažemo — sviđa predmet 
koji je primio u slici ili radi ljepote, kao kod osjećaja vida, 





su oni koje zapažamo samo jednim osjetom, a sensibilia communia, tj. 
predmeti raznih osjeta su oni koje zapažamo s više osjeta, i tako doživlja- 
vamo broj, veličinu i pokret. 

8 ARISTOTEL, Physica VII, text 1 sl. 

? Premda Bonaventura pripada platonističko-augustinskoj školi, ima 
kod njega mnogih elemenata aristotelizma. Tako i ovdje susrećemo reali- 
stičko tumačenje opažanja, prema kojemu vanjske predmete opažamo 
posredstvom utisaka, u kojima je oličen vanjski predmet. Taj lik (species) 
nije međutim predmet opažanja nego je samo sredstvo ili posrednik, medij 
(medium) u kojemu ili kojim opažamo. Tumačenje spoznaje pomoću likova 
(species intelligibiles) zastupali su oba velika realista, Toma Akvinski 
i pon noge Skot. Usp. ARISTOTEL, De anima, II text. 74; De sensu et 
sensato, c. 7. 


19 Usp. SV. AUGUSTIN, De Trinitate, c. 9 n. 16 (PL 42,99;); ARISTO- 
TEL, De anima, II text. 122. (c. 12). 

11 Sviđanje (oblectatio) znači ugodu i ugođaj, koji nastaje kada osjećaj 
duši odgovara. Takvi osjećaji mogu biti trovrsni prema trima glavnim 
odnosima koji mogu nastati između osjetnog organa i njegovog predmeta, 
Neki osjećaji su lijepi, kao osjećaj vida, i to su osjećaji ljepote; drugi 
su mili ili prijatni, kao osjećaj njuha ili sluha, i to su osjećaji prijatnosti; 
a treći su ljekoviti, to jest osjećaji zdravlja, kao ukus i dodir. Odnos 
predmeta prema osjetilu može biti i štetan za život. Skladnost između 
organa i predmeta postiže se tom prilikom tako što predmet odstranjuje 
neki manjak i time nas jača i na neki način ozdravljuje. Svi ovi osjećaji 
pobuđuju u nama ugodu i sviđanje na temelju sklada i podudarnosti između 
slike i osjetnog organa. A između slike i duše možemo zapaziti više odnosa. 
Species katkada znači sliku, a katkada i predmet. Ona je naime samo 
U toliko slika u koliko odgovara predmetu čija je slika. 

ili radi ugodnosti, kao kod mirisa i slušanja, ili radi zdravlja, 
kao kod ukusa i dodira. Svaka ugodnost ima svoj izvor u 
skladnosti. Svaka slika vrši ulogu oblika, moći i djelovanja, 
već po odnosu prema počelu od kojeg proizlazi ili prema me- 
diju koji je prenosi ili prema predmetu na koji djeluje. Stoga, 
kada se skladnost gleda u slici koja izražava vrstu ili oblik, 
zove se ljepota, jer »ljepota nije drugo nego brojčana jedna- 
kost« ili »raspoređenost dijelova uz ugodnu obojenost«,!? Kad 
se promatra skladnost u odnosu na moć ili silu, tada se zove 
ugodnost, to je osjećaj koji se doživljava kada moć koja dje- 
luje odgovara onomu koji je prima, jer neugodnost se doživ- 
ljava u skrajnostima, a užitak je u sredini.!3 Kad se promatra 
u odnosu na djelovanje i utisak, skladnost se postiže kada moć 
koja djeluje ispunja potrebe onoga koji prima. I to znači njega 
držati zdravim i njega hraniti, što se posebno osjeća okusom 
i dodirom. 

I tako u sviđanju vanjske ugodne stvari trovrsnim nači- 
nom ugađanja po slici ulaze u dušu. 


(Opis prosuđivanja) 


6. Poslije toga opažaja i sviđanja slijedi prosuđivanje. 
Prosuđivanjem se ne utvrđuje samo to da li je ovo bijelo ili 
crno, jer to spada na pojedinačno osjetilo,“ niti da li je ovo 
zdravo ili škodljivo, jer to spada na unutarnje osjetilo, nego se 
i utvrđuje i pokazuje: zašto je nešto ugodno. Dakle, u činu 
prosuđivanja traži se razlog ugodnosti koju stvara neki pred- 
met u osjetilu. 

Kad se, dakle, traži razlog lijepoga, ugodnoga ili zdra- 
voga, otkriva se da je on u razmjernoj jednakosti. Ta se 
jednakost nalazi i u velikim i u malim stvarima; ona se ne 
povećava opsegom, niti propada ako se predmet mijenja, niti 
se mijenja gibanjem predmeta. Ne ovisi dakle ni od mjesta 
ni od vremena ni od pokreta i zato je nepromjenjljiva, ne- 
ograničena, trajna i potpuno duhovna. Prosuđivanje je prema 
tome čin kojim se osjetna slika koju su primila osjetila, čisti 
i oslobađa od materijalnosti i takva ulazi u razum. Tako čitav 
ovaj svijet pomoću triju spomenutih djelovanja ulazi u ljud- 
sku dušu kroz vrata osjetila. 

12 Prvi navod je uzet iz SV. AUGUSTIN, De musica VI c. 13 n. 38 
(PL 32,1148) a drugi iz isti, De civitate Dei, XXII cf 19 n. 2 (PL 41,781). 


18 ARISTOTEL, De anima, II text. 123 (c. 12), II text. 7 (c. 2). 
14 'To je isto što i »sensus exterior«. 


24 


(Nastajanje osjetne slike i rađanje Riječi u Bogu) 


7. Sve su ovo tragovi u kojima možemo nazrijeti našega 
Boga. Slika, naime, koju opaža razum je sličnost koja je 
nastala u mediju te je utisnuta u osjetilo a zatim po njemu 
vodi do spoznaje svoga počela, tj. predmeta spoznaje. To očito 
pokazuje da ono vječno svjetlo iz sebe rađa sliku ili isto- 
vjetan, istodoban i istovječni sjaj. I on, koji je »slika Boga 
nevidljivog«!? i »odsjaj Slave i otisak Bića njegova«,!5 i koji 
je svugdje po svom prvom rođenju, kao što predmet u čitavom 
mediju stvara svoju sliku, on se pomoću povezujuće milosti 
sjedinjuje — kao slika s tjelesnim organom — s pojedincem 
razumne naravi da nas po tom sjedinjenju dovede k Ocu 
kao izvornom počelu i predmetu. 

a Ako dakle sve spoznatljive stvari rađaju svoju sliku, onda 

je jasno da u njima kao u ogledalima možemo vidjeti vječno 

rađanje Riječi, Slike i Sina koji od Boga vječno proizlazi. 
(Vječna Slika je počelo, uzor i mjerilo ljepote) 

8. Na taj način ona slika koja stvara ugođaj kao lijepa, 
ugodna i zdrava, navodi na misao da je u onoj prvoj slici prva 
ljepota, ugodnost i zdravlje, jer je u njoj najveća skladnost 
i jednakost sa onim koji rađa; u njoj je moć ne iz mašte nego 
iz istine koja pripada opažaju; u njoj je utisak koji je dostatan 
i spasiteljski i ispunja sve potrebe onoga koji spoznaje. Ako 
je dakle »užitak u spajanju odgovarajućeg s odgovarajućim«!7 
— a samo Bog proizvodi sliku u potpunom smislu lijepu, 
ugodnu i zdravu, sliku koja je sjedinjena s Ocem u istini 
bliskosti i punini koja ispunja sve mogućnosti — onda je očito 
da je samo u Bogu izvorni i pravi užitak i da nas svi ostali 
užici moraju voditi k cilju da tražimo taj jedini užitak. 

(Vječni uzorak, pravilo i zakon svih naših sudova. 

Intelektualno rasvjetljenje) 

9. Prosuđivanje nas na odličniji i neposredniji način vodi 
do sigurnije spoznaje vječne istine. 

; Prosuđivanje se naime vrši tako da um ne uzima u obzir 
mjesto, vrijeme i promjenu, a time ni protežnost, slijed i mi- 
jenjanje, nego ono što se ne može mijenjati, ni ograničiti, ni 
dokrajčiti. Ali, nepromjenjivo je, neograničeno i beskrajno 


samo ono što je vječno. A sve što je vječno jest Bog ili u Bogu. 


15 Kol 1,15. 
i& Heb 1,3. 
17 AUGUSTIN, De vera religione c. 18 n. 355S.; c. 43 nn 81,88. 

Ako, dakle, na ovaj način sudimo sve što sudimo, onda je 
jasno da je Bog razlog svih stvari i neprevarljivo pravilo 
i svjetlo istine u kojemu odsijeva sve nepogrešivo, neuništivo, 
nesumnjivo, neslomljivo, neprosudivo, nepromjenjivo, nesku- 
ćeno, neprestano, nedjeljivo i umstveno. 

Budući da su ti zakoni — po kojima sudimo o svemu 
osjetnome što ulazi u naš vidokrug — za opažajni razum nepo- 
grešivi i izvan sumnje, iz pamćenja neuklonivi i uvijek pri- 
sutni, za rasudnu moć nepobitni i neprosudivi i jer — kako 
kaže Augustin — »nitko ne sudi o njima, nego po njima«,!5 
potrebno je da ti zakoni budu nepromjenjivi i netaknuti jer 
su nužni, neskućeni jer su neograničeni, bez svršetka jer su 
vječni i po tome nedjeljivi kao umstveni i netjelesni, ne uči- 
njeni nego nestvoreni, vječno postojeći u Božjem umu od 
koga se, po kome se i prema kome se oblikuje sve što je 
lijepo. 

Zato mi ne možemo stvarati sigurne sudove nego po 
njemu, koji nije samo tvorni uzrok svega, nego i onaj koji 
sve uzdržava i stvara u bićima razlike. On je biće koje u 
svim bićima uzdržava njihov lik i norma koja ih vodi. A po 
njemu i naš duh sudi o svim stvarima koje ulaze u njega po 
osjetilima. 

(Prikaz Augustinove teorije brojeva) 


10. Ovo se razmatranje proširuje promatranjem sedam 
razlika među brojevima. Te razlike su kao sedam stepenica 
kojima se uspinjemo do Boga, kako to prikazuje sv. Augustin 
u knjizi De vera religione!? i u šestoj knjizi Musicae)?* gdje 


18 De libro arbitrio, II c. 14 n. 38 (PL 32,1262); De vera religione c. 31 
n. 58 (PL 34,1470). Bonaventura ovdje donosi svoju teoriju rasvjetljenja 
(theoria illuminationis) kao tumačenje procesa ljudske spoznaje. Teorija 
dolazi od sv. Augustina, a srednjovjekovni autori joj daju različita tuma- 
čenja. Njom se tumači izvor istine u našoj spoznaji. Da naša spoznaja 
bude sigurno istinita, ona mora biti sigurna, nepromjenjiva i nužna. 
Naprotiv predmeti naše spoznaje, a i sam čin spoznaje, nisu nužni. Iz 
toga zaključujemo da naša spoznaja, jer je sigurna i nužna, isključuje 
nešto što je apsolutno nadilazi. A nad njom je samo Bog i njegova istina. 
Istina je dakle u njemu i mi po njoj spoznajemo. O stvarima sudimo po 
zakonima koje nismo mi stvorili nego smo njima podvrgnuti. Vječna načela 
ili ideje po kojima je naša spoznaja sigurna, učvršćuju našu naravnu spo- 
znajnu moć. Tako spoznajemo teoretske i moralne principe. Tom zgodom 
vječna istina (svjetlo) neposredno djeluie na nas, ali mi je ne zapažamo. 

19 Cap. 40—44 nn 74—82 (PL 34,155—159). 

20 Teorija i simbolika brojeva ima svoj početak u filozofiji Pitagore 
i Platona koji su broj smatrali formalnim principom stvari. Kasnije su 
brojevima pridavali ne samo logičku i spoznajnu vrijednost nego i sadr- 
žajnu, po čemu su brojevi postali znakovi predmeta i bića, pojava i svoj- 
stava. S njima se Platon poslužio u tumačenju svojega sistema ideja. 
Usp. BAZALA, Povijest fil. I. str. 135—139. 

označuje razlike brojeva koji postepeno izlaze od ovih vidljivih 
stvari do Stvoritelja svega, da tako u svemu vidimo Boga. 


Augustin, naime kaže da se brojevi nalaze u tjelesima, 
a naročito u zvukovima i glasovima. Te brojeve zove zvučni 
(sonantes). Brojeve koje od ovih primaju naša osjetila zove 
pristupni (occursores). Brojeve koji izlaze iz duše u tijelo, 
što se zapaža u pokretima i plesu, zove odstupni (progessores). 
Brojeve u ugođaju osjetila kad ona svrate pažnju na sliku 
koju su primila, zove osjetilni (sensuales). Brojeve koji 
ostaju u sjećanju zove zapamćeni (memoriales). Brojeve s ko- 
jima o svemu ovome sudimo zove sudskim (judiciales) koji 
su, kako je već rečeno, iznad razuma kao nepogrešivi i ne- 
prosudivi. Ovi brojevi utiskuju u našu dušu umjetne brojeve 
(artificiales). Ove brojeve Augustin ne nabraja među one 
stepenice, jer su povezani sa sudskim brojevima. 


Iz sudskih brojeva proizlaze odstupni (progessores) bro- 
jevi iz kojih se stvaraju mnogi vještački oblici, tako da se 
može uredno silaziti od najviših preko srednjih do najnižih. 
Od sudskih se brojeva također postepeno uspinjemo od zvuč- 
nih preko pristupnih (occurssores), osjetilnih i zapamćenih. 


Sva su bića lijepa i na neki način ugodna. Ali ljepote 
i ugodnosti nema bez razmjerja (proporcije), a razmjer se u 
prvom redu nalazi u brojevima. Iz toga proizlazi da sve stvari 
imaju za temelj brojeve. I doista je »broj glavni uzorak u 
umu Stvoritelja«,! pa po tome i glavni trag koji vodi do Mu- 
drosti. Budući da je taj trag od svega najočitiji i Bogu naj- 
bliži, on nas najbliže dovodi k Bogu po sedmerim brojčanim 
razlikama i omogućuje da ga upoznamo u svim tjelesnim 
i osjetnim stvarima, koje po brojevima zamjećujemo, u ko- 
jima po brojčanim razmjerima uživamo i o kojima po nepro- 
mjenjivim zakonima razmjerja nepogrešivo sudimo. 


(Zaključak prvog i drugog stupnja. Vidljivi svijet je naličje 
duhovnog svijeta) 


11. Iz ovih prvih dviju stepenica — čija su slika ona dva 
krila što silaze do nogu Serafina?ž* — koje su nas vodile do 
otkrivanja Boga u tragovima, možemo zaključiti da sve stvo- 
rene stvari ovoga vidljivog svijeta vode um mudrog proma- 


#1 BOETIUS, Arithmetica, I c. 2. (Pl 63,1083). 
22 Iz 6,2. 

trača do vječnoga Boga, jer one su kao sjene, odjeci i slike, 
kao tragovi, kipovi i priredbe, stavljene pred nas za shva- 
ćanje Boga, i kao božanski nam darovani znakovi toga prvoga, 
najmoćnijega, najmudrijega i najboljega Počela, koji je vječni 
izvor, svjetlo, punina i uzorni i svršni uzrok svake stvari. 
Stvorene su stvari, kažem, uzorci, ili bolje, otisci pruženi još 
neizgrađenim i čuvstvenim. duhovima, da se uzmognu po 
osjetnim znakovima koje vide uzdići do razumskih istina koje 
ne vide, kao što od znakova zaključuju na označeno. 


(Višestruki simbolizam stvorenih stvari) 


12. Stvorene stvari označuju nevidljive Božje vlastitosti? 
na više načina: najprije zato što je Bog izvor, uzor i svrha 
svake stvari, kao što je svaki učinak znak uzroka, uzorak 
znak uzora, a put znak cilja kome vodi; zatim time što same 
po sebi nešto znače; nadalje, slikovitom upotrebom od strane 
Proroka; potom time što su služile za djelovanje anđela 
i konačno, nadodanim značenjem. 

Svako je, naime, stvorenje po svojoj naravi neka slika 
i sličnost sa božanskom mudrošću, ali posebno ona koja je u 
knjizi Pisma po proročkom duhu upotrijebljena za označavanje 
duhovnih vrednota; još posebnije one stvari kojima se je 
Bog po anđelima htio prikazati“ A najposebnije one stvari 
koje su ne samo znakovi po općem značenju nego su i znakovi 
koji su sakramenti. 


(Zaključak) 


13. Iz svega iznesenoga zaključujemo da se »nevidljiva 
Božja svojstva, promatrana po njihovim djelima, opažaju od 
postanka svijeta, tako da oni koji neće da priznaju sve ovo 
i koji neće da spoznaju, slave i ljube Boga »ne mogu biti 
ispričani«)?5 jer neće da budu preneseni »iz mraka u divno 
Božje svjetlo«. »Neka je pak hvala Bogu po Isus Kristu, 
našemu Gospodinu«,?* »koji nas je iz mraka doveo u svoje 
divno svjetlo«)?7 jer se po ovim vanjskim svjetlima osposo- 
bljujemo da dođemo pred ogledalo našega duha u kojemu ono 
božansko odsijeva. 

23 Rim 1,20. 

24 O anđeoskim službama usp. BONAVENTURA, I Sent. d. 16 a. 1 
(I, 2) šinia.“ 10a.3da. 2 ad 6. (II 273). 


26 I Kor 15,57. 
27I PL 2,9. 

POGLAVLJE 3. 


PROMATRANJE BOGA PO SLICI KOJU ODRAŽAVAJU 
NARAVNE MOĆI 


(Treći stupanj. Duša je slika Boga po svojim moćima) 


1. Prva dva stupnja koja su nas upravljala prema Bogu 
po njegovim tragovima utisnutim u sva stvorenja, doveli su 
nas do toga da sada opet uđemo u sebe, u svoju dušu, u kojoj 
odsijeva slika Božja. 


Zato ovim trećim stupnjem ulazimo u sebe, napuštamo 
vanjsko predvorje i ulazimo u Svetište,! tj. u unutarnjost 
hrama, i tu moramo pokušati po ogledalu vidjeti Boga. Doista, 
tamo na licu naše duše kao na kakvom svijećnjaku svijetli 
svjetlo istine)? u kojemu odsijeva slika blaženoga Trojstva. 

Uđi, dakle, u sebe i vidi kako tvoja duša žarko ljubi sebe. 
Ali ne može sebe ljubiti ako se ne pozna, a ne može se po- 
znavati ako sebe nema u sjećanju, jer razum ne može shvatiti 
što nije prisutno u našem pamćenju. Iz ovoga opažaš, ne 
tjelesnim okom, neko razumom, da tvoja duša ima tri moći. 

Istražuj sada djelovanja i stanja tih triju moći i moći ćeš 
po sebi kao po slici vidjeti Boga. To znači ono: »gledati po 
ogledalu u zagonetci«.4 


(Uloga pamćenja: slika Božja) 


1 Usp. Izl 26,34. Sv. Bonaventura misli na tri dijela hebrejskog hrama 
E; Jeruzalemu: atrij, gdje su svi smjeli doći, Svetište i Svetište nad sveti- 
E odišnja, Pa e S dim sro d ke samo veliki svećenik jednom 
4 , ijela hrama simboliziraju: prvi — vanjski svi 
= s ne — mističnu kontemplaciju. , ' rig koe.“ 
s 4,7. 
š Usp. AUGUSTIN, De Trinitate I i X (PL 42,960,984); B 
I Sent. d. 3 p. 2 (TL, 112—119). : i ini rp 
* Kor 12,12. 

2. Djelovanje pamćenja se sastoji od čuvanja i prikazi- 
vanja ne samo sadašnjih, materijalnih i vremenitih stvari, 
nego i onih susljednih, jednostavnih i vječnih. 

Pamćenje sadržava sjećanjem ono što je prošlo, primanjem 
ono sadašnje, a buduće po predviđanju;? 

sadržava jednostavno, npr. principe nerastavljenih i ra- 
stavljenih stvari kao točku, trenutak i jednotu, bez čega se 
ne može pamtiti ni misliti o stvarima koje se temelje na tim 
principima; 

sadržava znanstvene principe i aksiome koji su vječni 
i uvijek važeći, jer nitko ih ne može tako zaboraviti da ih 
ne bi, kadgod se služi razumom, odobrio ili uz njih pristao čim 
ih čuje, i to ne kao da ih je iznova upoznao, nego jer je 
opet svjestan da su mu urođeni i bliski. 

To je jasno kad netko čuje izreku: »O svakoj stvari ili 
se nešto potvrđuje ili niječe« ili »svaka je cjelina veća od nje- 
zina dijela« ili bilo koji drugi aksiom kojemu se ne može 
»s unutarnjim razlogom protusloviti«.3 

Po prvom sadržaju pamćenja svih vremenitih događaja, 
prošlih, sadašnjih i budućih, pamćenje je slika vječnosti čija 
se sadašnjost proteže na sva vremena. 

Iz drugog sadržaja slijedi da se pamćenje oblikuje ne samo 
izvana po predodžbama, nego također i odozgo, primajući 


5 SV. AUGUSTIN. De Trinitate, XV c. 7 n. 13. Pamćenje (memoria) 
ima ovdje šire značenje. Ono prima osjetne utiske i čuva ih. Pamćenje, 
u koliko slijedi razum i volju, prima u sebe ideje, koje je razum apstra- 
hiranjem, kao što uči Aristotel, primio iz vanjskog svijeta. U trećem 
značenju pamćenje prethodi razumu i volji (augustinsko značenje). Ljudski 
duh (Put III, 1) ne bi mogao sebe ljubiti kad se ne bi poznavao; i on se ne 
bi poznavao, kad se ne bi sjećao sebe, jer ne možemo razumom upoznati 
što nije prisutno u pamćenju. Po tome pamćenje je izvor svake spoznaje 
i glavna sposobnost (moć) duše. Duša naime, uči Bonaventura, upoznaje 
sebe i svoje moći intuitivnom spoznajom bez sudjelovanja osjetnih (vanj- 
skih) moći. Zato Bonaventura, slijedeći Augustina, katkada i sam duh 
nazivlje pamćenjem, jer kod duha je bitno da je sam sebi stalno svjesno 
prisutan. Pamćenje dakle prihvaća (sucipere), čuva (retinere), prednosi 
i predlaže (praesentare), sjeća se (recordari) i predviđa ili naslućuje 
(praevidere). 

5 ARISTOTEL, De predicamentis, c. De quanto. 

7 Ovdje izraženo Bonaventurino uvjerenje o urođenim idejama. Ako 
se radi o stvarima, onda o njima nemamo urođene ideje, nego njih pri- 
mamo od stvari pomoću apstrakcije (v. gore pogil. II, 4.). Urođeno je, što 
se toga tiče, samo naravno svjetlo da o tim stvarima možemo suditi. 
Ako se pak radi o krepostima ili moćima duše ili o Bogu, onda, po Bona- 
venturi, ideje o tom ne mogu imati svoj izvor u osjetnom svijetu. One su 
razumske ili duhovne naravi i zato su urođene duhu. Što se tiče ideje Boga 
ona je po sebi urođena, ona pokazuje stvarnu prisutnost Boga u duši. 
Zahvaljujući ovome moguće je dokazati egzistenciju apsolutnog Bića. 

8 Usp. ARISTOTEL, Analitica posteriora, I c. 8. (c. 10); Bonaventura, 
I Sent. (I, 155, nota 10). Aristotel dokazu s unutarnjim razlogom suprot- 
stavlja drugi »s vanjskim razlogom«, koji se može uvijek pobijati. 

i zadržavajući u sebi jednostavne oblike koji nemaju svoj 
izvor u osjetima i osjetnim prividima.? 

' Treći sadržaj pokazuje da pamćenje ima u sebi nepro- 
mjenjivo svjetlo kojim pamti nepromjenjive istine. 

X Tako po djelovanju pamćenja postaje jasno da je duša 
slika i sličnost Boga, i da je tako svjesna sebe i Boga u sebi, 
da ga stvarno zapaža i sposobna je po moći »posjedovati ga 
i biti njegova dionica«.!? 


(Djelovanje razuma. Jedinstvo razuma i vječne istine) 


: 3. Djelovanje razuma se sastoji u poimanju pojmova, 
rečenica i zaključaka. 

Razum shvaća značenje pojmova kada obuhvati što je 
svaki pojedini po svojoj odrednici (definiciji). Ali odrednica 
se dobiva samo pomoću viših pojmova, a ovi opet pomoću viših 
od njih, i tako sve dok se ne dođe do vrhovnih i općih bez 
kojih se ne mogu točno razumjeti niži pojmovi.“ Ako se ne 
spozna to »biće kao takvo«, ne može se spoznati potpuna 
odrednica neke posebne suštine. A biće kao takvo ne može 
se shvatiti bez svojih vlastitosti koje su: jednota, istinitost 
i dobrota. 

A biće može biti: nepotpuno i potpuno, 

mesavršeno i savršeno, 

biće u mogućnosti i biće u ostvarenosti, 
relativno i apsolutno, 
djelomično i potpuno, 
prolazno i trajno, 

uvjetovano i neuvjetovano, 
miješano s ne-bićem i čisto, 
ovisno i neovisno, 

drugotno i prvotno, 
promjenjivo i nepromjenjivo, 
jednostavno i sastavljeno. 





? Usp. S. BONAVENTURA, II Sent. d. 39 a. 1a. 2 na kraju; IV Sent 
d49p.1daq.4ad 1—3. Bonaventura izričito uči da je pogrešno Pet Ba o 
načelo da ne može biti nešto u razumu ako prije nije bilo u osjetu. U 
umskoj spoznaji razlikuje dvije vrste predmeta: one koje spoznajemo 
pomoću osjeta i one koje ne spoznajemo pomoću osjeta, bilo zato jer su 
po naravi spoznajni i zato neposredno prisutni umu, npr. duša i njezine 
moći, bilo zato što ih je Bog činom stvaranja izravno utisnuo u naš um 
a a ge dobra i sreće. Usp. S. BONAVENTURA, I Sent. d. 17 

19 SV. AUGUSTIN, De Trinitate, XIV c. 8 n. 11 (PL 42,1044). 


11 Usp. ARISTOTEL, T 2 B 
api Pak » Topic. VI c. 3 (c. 4); PORFIRIJE, De praedicabil., 

Budući da se »manjkavosti i slabosti ne mogu spoznati 
bez pozitivnosti«,!2 zato naš razum ne može potpuno shvatiti 
narav pojedinog stvorenog bića bez pomoći spoznaje najči- 
šćeg, nadjelatnijeg, najpotpunijeg i apsolutnog bića, koje je 
jednostavno i vječno i u kojemu su čisti pojmovi svakoga 
bića. Kako bi, naime, razum mogao znati da je neko biće 
manjkavo i nepotpuno, ako ne bi imao nikakav pojam o biću 
koje nema nikakvu dai vea Ovako se može reći i za 

vedene vlastitotsti bića. 
mu Se rečenica naš razum tada istinito obuhvaća kada 
sigurno zna da su istinite. I kada tako zna, onda ima pravo 
znanje, jer se u takvom shvaćanju ne može prevariti. Zna, 
naime, da ta istina ne može biti drukčija. Dakle, zna da je ta 
istina nepromjenjiva. a 

Ali, budući da je naš duh promjenjiv, on tu istinu koja 
blista bez ijedne promjene može -vidjeti jedino po svjetlosti 
koja potpuno nepromjenjivo sjaji. A promjenjivi stvor to 
nikako ne može biti. To, dakle, znade u onom Ve daka 

rosvjetljuje svakog čovjeka koji dolazi na ovaj svijet«. 
je nota svjetlo« i »Riječ koja je od početka kod Boga«.!? 

Smisao zaključivanja naš razum prihvaća istinito tek 
onda kada vidi da zaključak nužno proizlazi iz premisa. To 
može vidjeti ne samo u nužnim pojmovima nego iu nenužnim 
kao npr. ako čovjek trči, on se kreće. Ovaj nužni odnos opaža 
ne samo kod stvarnih bića, nego i kod ne-bića. Tvrdnja: ako 
čovjek trči, on se kreće, istinita je bilo da čovjek postoji ili 
ne postoji. Nužnost ovog zaključivanja ne ovisi o postojanju 
stvari u materiji, jer je ono ne-nužno, niti ovisi o postojanju 
stvari u duši, jer bi — ako stvarno ne postoji == u tom slučaju 
bila čisti umišljaj. Nužnost, dakle, ovog zaključivanja proizlazi 
iz uzoraka koji su u vječnoj zamisli, po kojoj stvari dobivaju 
međusobnu usklađenost i odnos prema tome kako su izražene 
u ovoj vječnoj stvaralačkoj zamisli. Zato kaže Augustin u 
knjizi De vera religione da um svakog koji istinito zaključuje 
prima svjetlo od one istine i k njoj teži doći.“ 


12 ARISTOTEL, De anima, text. 25. 
M Gap! ao n. 12 (PL 34,154). Augustin ovdje kaže: »Nemoj ići van, vrati 
se u sebe X. unutarnjem čovjeku krda misi i . Za 2 EA troja 
o njiva, digni se iznad sebe samoga. iti, A 
ia Be Je se iznad duše mo razumno poe pr 
je je zapaljeno samo svjetlo razuma. o di i 
Sie tišo dobro Tnisli? I budući da istina putem zaključivanja na dolazi 
do sebe, nego ona je ono za čim čovjek u umskom zaključivanju teži«. 

Odatle jasno proizlazi da je naš razum povezan s vječnom 
istinom i da bez njezine pouke ne može nijednu istinu sigurno 
spoznati. Ti, dakle, možeš sam po sebi vidjeti istinu koja te 
poučava, ako te u tom ne sprečavaju požude i maštanja, 
koja se mogu postaviti kao oblaci između tebe i zraka istine. 


(Djelovanje volje. Prisutnost aposolutnosti u radu volje) 


4. U djelovanje moći odabiranja spada donošenje sa- 
vjeta, suda i želje. 

Savjetovanje se sastoji u traženju da li je bolje ovo ili 
ono. Ali, za nešto se kaže da je bolje jer stoji bliže najbo- 
ljemu. A najboljemu se nalazi bliže u koliko mu je sličnije.!5 
Prema tome, ne može se znati da li je ovo bolje od onoga 
ako se ne zna da li je ovo sličnije najboljemu. 

A ne može se znati da li je ovo sličnije onomu ako ono 
drugo nije poznato. Tako npr. ne mogu znati da li ovaj čovjek 
naliči na Petra ako Petra ne poznam. 

Dakle, svakome onome koji traži da izabere, mora biti 
utisnut pojam najvećega dobra.ls 

Siguran sud u stvarima izbora mora se dati na temelju 
nekog zakona; a nitko ne može sigurno suditi po zakonu ako 
nije siguran da je zakon dobar i da se o njemu ne može 
suditi. 

Međutim, naš razum može sam o sebi suditi, a budući 
da ne može suditi o zakonu po kome sudi, izlazi da je zakon 
iznad našeg razuma, i taj po njemu sudi kako je utisnut 
u razum. 

Ipak, ništa nije više od ljudskog razuma, nego samo onaj 
koji ga je učinio. Dakle u izricanju sudova naša moć prosu- 
đivanja, kada izvrši punu raščlambu suda, dosiže do božan- 
skih zakona, 


Predmet želje jest ona stvar koja najviše pokreće; a 
najviše pokreće ono što se najviše voli; a najviše se voli — 
bili blažen. Ali blažen se ne može biti ako se ne posjeduje 
ono što je je najbolje i što je posljednji cilj. Ništa dakle ne 
budi čovjekovu želju nego ili najveće dobro ili ono što usmje- 
ruje prema njemu ili ono što naliči na njega. 

Tolika je sila najvećega dobra da stvorenje zapravo 
ništa ne može voljeti osim po toj želji za najvećim dobrom. 





15 ARISTOTEL, Metaphysica, III c. 4. 
18 SV. AUGUSTIN, De Trinitate, VIII c. 3 n. 4 (PL 42,949—950). 

Zato se teško prevari i luta kada, namjesto pravog dobra, 
zavoli samo njegovu sliku ili utvaru.!7 

Pogledaj, dakle, kako je duša blizu Bogu, i kako je nje- 
zine moći svojim djelovanjem dovode do njega: pamćenje 
do vječnosti, razum do istine, moć izbora do najveće dobrote. 


(Tri spomenute moći su slika bl. Trojstva) 


5. Red, postanak i odnos između spomenutih triju moći, 
vode nas do presv. Trojstva. 

Jer iz pamćenja nastaje shvaćanje kao njezino čedo, jer 
tek onda shvaćamo kad se slika stvari koja je u pamćenju 
svjesno odrazi u oštrini uma i tako postane (unutarnja) riječ. 

Iz pamćenja i shvaćanja struji ljubav kao njihova sveza. 

Ovo troje: um koji rađa, riječ i ljubav odgovaraju trima 
moćima duše: pamćenju, razumu i volji — koje su istobitne, 
istovjetne, istovijeke i uzajamno se prožimlju.13 

Ako je Bog čisti duh, onda ima pamćenje, razum i volju 
i ima rođenu Riječ i nadahnutu Ljubav. Oni se nužno razli- 
kuju jer proizlaze jedan iz drugoga, ali se ne razlikuju bitno, 
ni akcidentalno nego osobno. 

Kada, dakle, razum sam sebe promatra sam se po sebi 
kao po ogledalu uzdiže do promatranja bl. Trojstva. Oca, 
Sina i Ljubavi, tih triju istovječnih, istovjetnih i istobitnih 
osoba, koje su jedna u drugoj, ali jedna nije druga, nego sve 
tri jesu jedan Bog. 


(Nacrt trinitarne filozofije) 


6. Duši u ovom razmatranju o trojstvenom i jedinstvenom 
principu njezinih triju moći po kojima je ona slika Boga, 
pomažu svjetla znanosti. Te znanosti dušu usavršuju i po- 
učavaju i pružaju joj trostruku sliku presv. Trojstva. 

I doista, filozofija se dijeli na naravnu, racionalnu i 
moralnu. Prva proučava uzrok postojanja i dovodi do moći 
Oca; druga proučava razlog razumijevanja i dovodi do mu- 
drosti Sina; a treća proučava zakon življenja i dovodi do 
dobrote Duha svetoga.!? 





17 BOETIUS, De consolatione philosophiae, TII (PL 63,719—786); AUGU- 
aja De libero arbitrio, II c. 9 n. 26, (PL 32,1254); ARISTOTEL, Ethic, I 
6 


* 18 Usp. AUGUSTIN, De Trin. X c. 11 17s (PL 42,982). 
19 Usp. AUGUSTIN, De civitate Dei, VIII c. 4. (PL 41,228 s). O podjeli 
NA s BONAVENTURA, De reductione artium ad Theologiam, 
n. , 3205). 

A opet prva — naravna filozofij ijeli 
m a — ni ja — dijeli se na meta- 
fiziku, matematiku i fiziku. Prva radi o bitima stvari druga 
o brojevima i oblicima, a treća o naravima, moćima i prela- 
a. djelovanjima. Tako prva dovodi do prvog uzroka, Oca 
ruga do njegove slike, Sina, a treća do dara Duha svetoga. 
me Druga — racionalna filozofija — dijeli se na gramatiku 
non uvodi u jakost u izražavanju; logiku, koja uči kako se 
moda reka i retoriku, koja nas čini vještima u uvjera- 
u 1 poticanju. I ovo podsjeć j 
on do podsjeća na tajnu samog presv. 
Treća — moralna filozofij ijeli indivi 
TI . ja — dijeli se na individualnu 
nea prie oke Tako prva podsjeća na nerođenost 
g počela, druga na rađanje Si f žlji 
og no je Sina, a treća na darežljivost 
(Zaključak) 


7. Sve ove znanosti imaju sigurne i nepogreši 

kao svjetla i zrake koje izlaze iz o aldoa a jeti ra 
I zato naš duh osvijetljen i obliven tolikim svjetlom može 
se — samo ako nije slijep — po sebi uzdići do promatranja 
ovog vječnoga svjetla. Izražavanje ovoga svjetla i proma- 
tranje ispunja mudre divljenjem, a lude — one koji ne vjeruju 
da bi shvatili? — baca u smetenost, pa se tako ispunja Pro- 
rokova riječ: »Ti divno obasjavaš sa vječnih bregova, a sme- 
teni postaju oni koji su luda srca«.ži ' 





20 Usp. AUGUSTIN, In Joannem. tr. 
x“ : J * č . 86, n. 7. 

Minke br o ponovljena ona Augustinova šerl a it je 
S askini »Credo ut intelligam«. sisi 

POGLAVLJE 4. 


PROMATRANJE BOGA U NJEGOVOJ SLICI 
OBNOVLJENOJ MILOŠĆU 


(Četvrti stupanj. Promatranje Boga u duši i vezanost duše 
uz osjetljivost) 


1. Prvo počelo možemo promatrati ne samo po nama 
nego i u nama, i to je uzvišeniji način od pređašnjega, i pred- 
stavlja četvrti stupanj kontemplacije. 

Čudno je kako je moguće da tako mali broj ljudi otkriva 
u sebi prvo počelo, a Bog je tako blizu našoj duši, kako je 
malo prije pokazano.! 

Razlog ipak nije teško naći: duša rastresena brigama ne 
ulazi u sebe svojim pamćenjem, zamagljena maštanjima ne 
vraća se k sebi svojim razumom, zavedena požudama nikako 
da se povrati u sebe u želji za unutarnjom slabošću i duhov- 
nom radošću. Tako duša uronjena u ovu osjetilnost ne može 
ući u sebe kao Božju sliku. 


(Otkupiteljsko Kristovo posredništvo. Uloga teoloških kreposti) 


2. Budući da je istina da gdje tko padne ondje ostane 
i ležati, ako mu se tko ne približi i ne »pomogne da ustane«,? 
nije se mogla ni naša duša potpuno uzdići iz te osjetilnosti 
i zagledati se u sebe i vječnu Istinu u sebi, ako sama Istina 
— uzevši u Kristu ljudski oblik — ne bi bila njoj postala 
ljestve spasenja, koje popravljaju one prve ljestve što su bile 
slomljene u Adamu. 

Zato nitko, ma kako bio prosvijetljen naravnim svjetlom 
i stečenim znanjem, ne može ući u sebe da bi u sebi »uživao 

1 Gledaj predanja poglavlje. Usp. i BONAVENTURA, Breviloquium V. 


201—291, na više mjesta. 
2 Iz 24,20. 

u Bogu«,; osim po Kristu koji je rekao: »Ja sam vrata. Tko 
kroz mene ulazi spasit će se, i ulazit će i izlaziti i nalaziti 
pašu«“ A k ovim se vratima ne možemo približiti ako u 
Krista ne vjerujemo, ne nadamo se i ne ljubimo ga. Prema 
tome, ako želimo ući u uživanje istine u nama kao u raj, 
moramo ući po vjeri, nadi i ljubavi prema Isusu Kristu, po- 
sredniku između Boga i ljudi, jer je On kao ono »stablo života 
usred raja«.5 


(Učinak djelovanja teoloških kreposti) 


3. Sliku naše duše, dakle, moramo obući u tri teološke 
kreposti, koje dušu čiste, prosvjetljuju i usavršavaju i tako 
se slika obnavlja i biva u skladu s nebeskim Jeruzalemom 
te postaje dio vojujuće Crkve, koja je dijete nebeskog Jeru- 
zalema, prema riječima čbotoa »Onaj pak Jeruzalem gore 

obodan je; on je majka naša«. . . 
u Duša, koja tala nada se i ljubi Isusa Krista — koji 
je utjelovljena, nestvorena i nadahnuta Riječ, to jest »put, 
istina i život«, >. DM. NO 

po vjeri u Krista kao u nestvorenu Riječ — Riječ i Očev 
sjajš — opet zadobije duhovni sluh i vid. Sluh da čuje Kri- 
stov govor, a vid da gleda sjaj njegova svjetla; AE di 

po nađi žudi da primi nadahnutu Riječ, i po toj žudnji 
i čuvstvu vraća se duhovni miris; , 

po ljubavi obuhvaća utjelovljenu Riječ i primajući od 
nje uživanje i prelazeći u nju po ushitnoj ljubavi vraća joj 
se ukus i dodir. +. a 

Tako obnovljenih osjetila, dok vidi i čuje, miriše kuša 
i grli svoga Zaručnika, duša može pjevati kao zaručnica iz 
Pjesme nad pjesmama. Ta pjesma i jest napisana za doživljaj 
ovoga četvrtog stupnja kontemplacije koji onitko« ne može 
shvatiti »ako ne primi«, jer ovo je više doživljaj osjećajnog 
iskustva nego umnog razmišljanja. Kad su obnovljena unu- 
tarnja osjetila za osjećanje najljepšega, za slušanje najsklad- 
nijega, za mirisanje najmirisnijega, za kušanje najukusnijega, 
za primanje najugodnijega, duša se na tom stupnju raspo- 

* Ps 36,4. 

4 Iv 10,9. 

5 Post 2,9. 

6 Gal 4,26. 

7 Iv 14,6. 


81v 1,1; Heb 1,3. 
9 Otk 2,17. 

ložuje za duhovne zanose, i to po pobožnosti, divljenju i ra- 
dosti, prema onim trima usklicima iz Pjesme nad pjesmama: 

Prvi je usklik iz punine pobožnosti, po kojoj je duša »kao 
stup dima iz kada smirne i tamjana«;!0 

drugi iz zanesenog divljenja, po kojemu je duša slična 
»zornici, mjesecu«_ ili »suncu«,'! već prema stupnju prosvje- 
tljenosti koja uzdiže dušu u zadivljenom promatranju 
zaručnika; 

treći je usklik iz preobilja radosti, po kojoj duša postaje 
»prebogata užicima« najugodnijih uživanja i potpuno »oslo- 
njena na svoga dragoga«.!? 


(Unutarnji usponi duše podsjećaju na anđeosku hijerarhiju) 


4. Kad je to postigao, naš duh postaje hijerarhičan u 
svome uspinjanju po sličnosti prema nebeskom Jeruzalemu 
u koji nitko ne može ući, ako prije taj Jeruzalem po milosti 
ne uđe u srce, kako je vidio Ivan u Otkrivenju.!3 On ulazi u 
srce onda kada naš duh postane hijerarhičan to jest, očišćen, 
prosvijetljen i savršen po obnovi Božanske slike u njemu, 
po teološkim krepostima, po nasladama duhovnih osjetila i po 
ushićenjima zanosa. 


Osim toga, duh postaje odlikovan stupnjevima devet ko- 
rova koji odgovaraju deveterim anđeoskim korovima, kad su 
u njemu pravilno raspoređene službe naviještanja, savjeta, 
vodstva, reda, jakosti, zapovijedanja, pomoći, objave i posve- 
ćivanja. Prva tri reda odnose se u duši na ljudsku narav, 
tri slijedeća na njezino djelovanje, a tri posljednja na milost. 

Ovako opremljena duša ulazeći u sebe ulazi u nebeski 
Jeruzalem gdje promatra anđeoske korove i vidi u njima Boga 
koji, prebivajući u njima, čini sva njihova djelovanja. Zato 
je pisao Bernardo Eugeniju da »Bog ljubi u Serafinima kao 
ljubav, u Kerubinima spoznaje kao istinu, u Prijestoljima 
sjedi kao pravednost, u Gospodstvima gospodari kao veličan- 
stvo, u Poglavarstvima kraljuje kao početak, u Vlastima štiti 
kao spas, u Silama djeluje kao snaga, u Arkanđelima se 
objavljuje kao svjetlo, u Anđelima štiti kao milosrđe«.15 

19 Pj 3,6. 

u Pj 6,9. 

12 Pj 8,5. 

15 O hijerarhičnosti duše usp. S. BONAVENTURA, Collationes in 


Hexzaemeron, coll. 22 br. 24—42 (V, 441—4). 
15 De consideratione, V_c. 5 n. 12 (PL 182,795). 

'Tako je — promatrajući Boga u dušama u kojima boravi 
po darovima preobilne ljubavi — jasno »da je Bog sve u 
svemu«.!5 


(Uloga Svetog pisma u ovom stupnju. Transcendentnost 
ljubavi) 


5. Kao što je u pređašnjem stupnju bila u pomoći filo- 
zofija, tako je za ovaj stupanj na poseban način potrebno 
promatranje božanski nađahnutog sv. Pisma. 

Sv. Pismo u prvom redu govori o djelu spasenja i zato 
najviše piše o vjeri, nadi i ljubavi, jer se po ovim krepostima 
duša mora obnoviti. Na poseban način govori o ljubavi, za 
koju je rekao Apostol da je svrha zapovijedi, ako proizlazi 
»iz čista srca, dobre savjesti i iskrene vjere«.!7 Ona je »punina 
zakona«,5 tvrdi isti Apostol. A i sam je naš Spasitelj ustvrdio 
da sav Zakon i Proroci ovise o dvjema zapovijedima, naime, 
o ljubavi prema Bogu i bližnjemu.!? 

Te dvije zapovijedi izražava jedan zaručnik Crkve, Isus 
Krist, koji je u isto vrijeme i naš bližnji i naš Bog, i brat 
i gospodar, i kralj i prijatelj, i nestvorena i utjelovljena Riječ, 
naš oblikovatelj i naš obnovitelj, naš »alfa i omega«.?? 

On je vrhovni hijerarha, koji čisti, prosvjetljuje i usavr- 
šava svoju zaručnicu — cijelu Crkvu i svaku svetu dušu. 


(Trovrsno značenje sv. Pisma) 


6. Cijelo sv. Pismo se odnosi na toga vrhovnog Poglavara 
i crkvenu hijerarhju. Ono nas uči kako se treba očistiti, 
rasvijetliti i usavršiti. To čini po trostrukom zakonu koji nam 
je u njemu predan, naime zakonu naravi, Pisma i milosti, ili 
bolje, po trima svojim glavnim dijelovima, naime, po Mojsi- 
jevom zakonu koji čisti, po proročkim objavama koje rasvje- 
tljuju i po nauci evanđelja koja usavršuje,?! ili još bolje, po 
njegovom trostrukom duhovnom značenju: tropološkom, koje 
čisti za pošten život; alegoričkom, koje rasvjetljuje za jasnoću 
spoznaje, i anagogičkom, koje usavršuje po duhovnim zano- 
sima i po užitku doživljene mudrosti.?? 





16 I Kor 15,28. 

171 Tim 1,6. 

i8 Rim 13,10. 

18 Mt 22,40. 

20 Otk 1,8; 21,6; 22,13. 

21 Usp. BONAVENTURA, Breviloquium, Prol. pars I (V, 2025). 

22 Bonaventura ne spominje literarno značenje sv. Pisma, jer ga ono 
ovdje ne zanima. Pretpostavljajući ga on nabraja druga tri načina tuma- 

Ovo se postiže pomoću spomenutih triju teoloških kre- 
posti, obnovljenih duhovnih osjetila, triju gore navedenih du- 
hovnih zanosa?3 i pomoću hijerarhičnih čina duše.ž4 


s: S ovim naša duša ulazi u sebe, da tu promatra Boga »u 
sjaju svetaca«,)5 i tu kao u ložnici »u miru spava i počiva«,?5 
u 297 zaklinje da ju se ne budi dok ona sama ne bude 

tjela.?7 


(Osvrt na treći i četvrti stupanj) 


7. Po ovim srednjim stupnjevima, kao na onim srednjim 
krilima serafina, otvorenim za 1et,'% ulazimo u promatranje 
Boga, prisutna u nama kao u ogledalima stvorenih slika. I po 
ta dva stupnja možemo shvatiti da nas u božanski život uvodi 
najprije — kako smo vidjeli u III. stupnju — razmatranje 
po naravi usađenih moći naše razumne duše u njihovim dje- 
lovanjima, stanjima i znanstvenim usposobljenostima. Zatim 
nas uvodi — kako smo vidjeli u IV stupnju — promatranje 
obnovljenih moći duše, i to po darovanim krepostima, duhov- 
nim osjetilima i duhovnim zanosima. Još nas uvode i hije- 
rarhijski čini, tj. čišćenje, rasvjetljenje i usavršenje ljudskih 
duša po hijerarhijskim objavama koje su, kako kaže Apostol, 
dane »po anđelima u ruke Posrednika« u sv. Pismu.?? Ko- 
načno, u božanski život uvodi nas hijerarhija i hijerarhijski 
redovi koji su u nama raspoređeni kao u nebeskom Jeruzalemu. 


(Mistične zaruke duše u ljubavi. Zaključak) 


8. U našoj duši ovako ispunjenoj svim duhovnim svje- 
tlima prebiva božanska mudrost kao u Božiem domu. I duša 
postaje Božja kćerka, zaručnica i prijateljica, postaje ud 
Krista-Glave, njegova sestra i subaštinica, postaje hram Duha 
Svetoga, utemeljen na vjeri, uzdignut u nadi i posvećen Bogu 
svetlošću duha i tijela. 


čenja sv. Pisma: tropološko ili moralno koje iz sv. Pis i 
a ma izvli 
življenja, alegorično ili slikovito ili preneseno koje u sv. Pismu gd tea 
eh koka Ma Di ae tag boj i života Crkve, i anagogičko ili 
A Ž e dušu do B j 
(Usp. Coll in Hexaemeron, sermo XIII). va, No SRS A Nona 
Z cd s FA poglavlje br. 3. 
jest: enje, rasvjeti inj 
Zri3 j jetljenje i sjedinjenje. 
26 Ps 4,9. 
27 Pj2,7. 
> Iz 6,2. 
Gal 3.19. Anđeli su vršili službu prenosnika Bož 
nik je Mojsije, Usp. Dj 188; Heb 22; Izl MID. > Poruke, a posred- 

Sve je ovo plod žarke Kristove ljubavi, koja je »izlivena 
u našim srcima po Duhu svetome koji nam je dan.«% Bez 
toga Duha ne možemo znati Božje tajne. Kao što nitko ne 
može znati »što je u čovjeku« nego »samo čovječji duh koji 
je u njemu, tako nitko ne zna što je u Bogu, nego samo Duh 
Božji«.%! 

Budimo, dakle, »ukorijenjeni i utemeljeni u ljubavi da 
bismo mogli sa svim svetima shvatiti kolika je dužina« vječ- 
nosti, »Širina« darežljivosti, »uzvišenost« veličanstva i »du- 
bina« Mudrosti koja sve sudi.?? 


8 Rim 5,5. 
811 Kor 2,11. 
8 Usp. Ef 3,17s, 

POGLAVLJE 5. 


PROMATRANJE BOŽJEG JEDINSTVA 
PO NJEGOVOM GLAVNOM IMENU: BITI 


(Peti stupanj. Dvostruko promatranje Boga) 


1. Boga možemo promatrati ne samo izvan nasi u nama, 
nego i iznad nas. Ono po čemu razmatramo izvan nas jest 
trag, po čemu u nama jest slika, a po čemu iznad nas jest 
svjetlo koje je zapaljeno nad našom dušom. To je svjetlo 
vječne Istine »budući da je« našu dušu sama Istina nepo- 
sredno oblikovala«.? 

Oni koji su postigli prvi stupanj već su ušli u predvorje 
pred šatorom; oni koji se nalaze u drugom stupnju, ušli su 
u svetište, a oni koji su ostvarili treći način ušli su, zajedno 
sa Velikim svećenikom, u Svetište nad svetištem, gdje nad 
kovčegom stoje kerubini slave i zasjenjuju oltar pomirenja.? 

U kerubinima prepoznajemo dva načina ili dva stupnja 
promatranja nevidljivih i vječnih Božjih savršenstava. Jedan 
se od njih odnosi na bitne Božje vlastitotsti, a drugi na vlasti- 
tosti osoba. 


1 Usp. Ps 4,7. — Bonaventura u svojim spisima često spominje svjetlo. 
Svjetlo se kao pomoć spoznaji u stara vremena često isticalo. Lumen 
naturale — naravno svjetlo —, u grčkoj i rimskoj filozofiji znači duhovno 
svjetlo, duhovnu jasnoću, ljudsku spoznajnu moć. Npr. ideja je tako uzeta 
kao izvor prirodnog svjetla, koja uvjetuje našu spoznaju — javljajući se 
kao djelotvorno unutarnje svjetlo, — i koja omogućava ograničenoj ljud- 
skoj svijesti da dođe do empirijske ali objektivne i evidentne ljudske 
istine. Drukčiji pojam je »lumen supernaturale« kojim skolastici nazivaju 
nadnaravno svjetlo spoznajom. 

ž AUGUSTIN, LXXXIII. Questiones, q. 51 n. 2 (PL 40,33); De spiritu 
et anima, c. 11 (PL 40,786). Ovo svjetlo, prosvjetljenje o kojemu govori je 
neposredno. Ali duh ovo svjetlo »upotrebljava« za poimanje ideja i opažanje 
bića. Zato mu je otežana intuitivna spoznaja Apsolutnoga u sebi. 

%* Vidi: Poglavlje III, bilj. 1. Propitiatorium — pomirilište bilo je 
zlatno pokrivalo kojim se pokrivao kovčeg. Pomirilište se zvalo zato jer 
Z i tom pokrivalu u dan čišćenja i pomirenja škropila krv. Usp. 3 Moj 

,14 s. 

(Dva Božja imena: »biti« i »dobro«) 


2. Prvi način ponajprije i uglavnom upravlja pogled u 
»biti« i kaže da je prvo Božje ime »onaj koji jest«. Drugi 
način upravlja pogled na »dobro« i kaže da je to prvo Božje 
ime. 

Prvi se način više odnosi na Stari zavjet, koji najviše 
govori o jedinstvu Božje biti. Zato je i bilo rečeno Mojsiju: 
»Ja sam koji jesam«.* Drugi se više odnosi na Novi zavjet, 
koji govori o trima božanskim osobama, kako ih spominjemo 
u krštenju: »u ime Oca i Sina i Duha Svetoga«.5 Zato je naš 
učitelj Krist i pridao Bogu kao bitno i točno određeno ime 
»dobrotu«, kad je ono htio onoga mladića što je obdržavao 
Zakon, uzdići do evanđeoskog savršenstva. Rekao je: »Nitko 
nije dobar nego samo Bog«.5 

Tako je Damaščanin,7 slijedeći Mojsija, rekao da je prvo 
Božje ime »onaj koji jest«, a Dionizije je, slijedeći Krista, 
rekao da je »dobro« prvo Božje ime. 


(Pojam »biti«) 


3. Tko želi promatrati nevidljiva Božja savršenstva obzi- 
rom na jedinstvo biti, mora najprije razmatrati pojam »biti«? 
i vidjeti će da je pojam »biti« tako stalan da se ne može ni 
zamisliti da ne postoji, jer čisto »biti« potpuno isključuje 
»ne-biti«, kao što i »ništa« potpuno isključuje »biti«. Kao 
što »potpuno ništa« nema u sebi ništa ni od »biti« ni od nje- 
govih vlastitosti, tako ni. »biti« nema ništa od »ne-biti«, nema 
ni u činu ni u moći, niti u stvari niti u našem umu. 

Budući, dakle, da »ne-biti« znači oduzimanje »biti«, i 
»ne-biti može ući u um samo pomoću pojma »biti«/% a do 


LK 18.19. 

1 De fide ortodoxa, I c. 9 (PG 94,835—838). 

8 De divinis nominibus, c. 3 8 1; €. 4 8 1 (PL 3,679). 

2 Usp. BONAVENTURA, Coll. in Hexaem. coll. 3, n. 6,10/V, 344. 
Bonaventura ovdje polazi od poima Boga poznatog po objavi: samo biti 
(esse ipsum). To je metafizički temelj svega bića i svake spoznaie bića. 
Mi ne možemo sigurno upoznati nijedno pojedinačno biće bez Božieg bića, 
koje rasvietliuje um u svakoj spoznaji. Kad naime naš spekulativni um 
punim raščlanjivanjem otkriva bitne sastavne dijelove stvari, konačno 
dopire do spoznaje pojma o Bogu. Jer ne može upoznati da je neko biće 
nesavršeno ako ništa ne zna o savršenom biću. Samo u vezi s vječnom 
istinom može nešto biti sigurno upoznato kao istinito. Bonaventura, dakle, 
pretpostavlja savršeni dvored bivanja i spoznaje: najviše i prvo biće u 
redu bića ujedno ie i najviše i prvo biće u redu spoznaje. 

đ 10 Usp. AVERROES, De anima, III, text. 35; Avicena, Metaphisica I. 
Cc. 6. 


44 





»biti« um ne dolazi pomoću nekog drugog pojma, jer štogod 
poimljemo poimljemo ili kao ne-biće ili kao biće u moći ili 
kao biće u činu. 

Ako se, prema tome, ne-biće ne može shvatiti samo po 
biću, i biće u moći samo po biću u činu — a »biti« označava 
onaj čisti čin bića — proizlazi da je »biti« ono prvo što je 
prisutno u umu, i da je to »biti« čisti čin.!! 

Ali, ovo »biti« nije djelomično, jer je djelomično »biti« 
ograničeno i pomiješano sa mogućnošću; niti je analogno jer 
analogno ima vrlo malo stvarnosti, budući da ima vrlo malo 
od postojanja. Ostaje, dakle, da je to »biti« božansko »biti«.12 


(Intelektualna sljepoća i obmana osjetila) 


4. Začuđuje stoga ta sljepoća razuma koji ne gleda ono 
što zapravo prvo vidi i bez čega ne može ništa drugo shvatiti. 
Ali kao što oko, privučeno različitim vrstama boja, ne vidi 
svjetlo po kome zapravo vidi sve ostalo, ili ako vidi nije toga 
svjesno, tako i oko naše duše, jer je zabavljeno pojedinačnim 
i općim bićima, ne opaža onaj »biti«, koji je izvan svakog 
roda, iako je prvi prisutan u našem umu. Zato je sasvim 
točna tvrdnja da je »oko naše duše pred najsjajnijim očito- 
vanjima prirode kao oko šišmiša pred svjetlom«.!4 Jer je 
oko naše duše priviknuto na tamu bića i prikaze maštanja, 
kad ugleda samo svjetlo najvišega »biti« čini mu se da ništa 
ne vidi, kao kad oko pogleda u čistu svjetlost, čini mu se da 
ništa ne vidi; a čovjek ne shvaća da je ta tama zapravo naj- 
jače rasvjetljenje našega uma.5 


(Postepeno otkrivanje vlastitosti najvišega Bića) 


5. Promotri sada, ako možeš, taj čisti »biti«, i vidjet ćeš 
da ga se ne može zamisliti kao da je proizašlo iz drugoga, 
i zato moraš zaključiti da je pod svakim vidom prvo, koje 
ne može nastati ni od ničega ni od drugoga. Da li neko biće 
može po sebi (imati usebnost) ako »biti« nije po sebi i od sebe? 

Vidjet ćeš da to biće nema ništa od »ne-biti« i kao takvo 
nema početka ni svršetka, pa je prema tome vječno; vidjet 

11 Usp. BONAVENTURA, I .d : 
dub. i. Psi : , I Sent. d. 28 dub. 1 (I, 504); II Sent, d. 1 p. II 

Promatrajući pojam »biti« Bonaventura dolazi kao i III. 
jednog od svojih gnoseoloških principa: bića osraičenog o a 
ograničenog »biti« ne mogu se pojmiti bez pojma neograničenog posto- 
janja, neograničenog i apsolutnog »biti«, bez Boga. 

15 Univerzalna bića su ovdje specifični i opći pojmovi za određivanje. 


ja ARISTOTEL, Metaphysica, II text. 1. 
5 Ps, 138,12: Usp. BONAVENTURA, Breviloquium, V_c. 6 (V, 260). 

ćeš da u sebi nema ništa što nije njegovo vlastito bivstvo- 
vanje, i zato nije sastavljeno nego je posve jednostavno; 
vidjet ćeš da u sebi nema ništa od mogućnosti, jer sve što u 
sebi ima tek mogućnost za nešto, ima nešto od »ne-biti«. 
Zato je »biti« sama uzbiljenost; vidjet ćeš da u sebi nema 
nikakav manjak, i zato je posve savršeno; konačno, vidjet ćeš 
da u njemu nema nikakvih različitosti i zato je u najčistijem 
smislu jedincato. 

Prema tome, čisto, jednostavno i apsolutno »biti« je i prvo, 
vječno, sasvim jednostavno, sama stvarnost, savršeno i potpuno 
jedincato. 


(U Bogu se dokazuju spomenute vlastitosti »biti«) 


6. Spomenute su tvrdnje tako sigurne da onaj koji o tome 
razmišlja ne može zamisliti da je »biti« u kakvoj protivnosti 
prema njima, i da svaka od tih vlastitosti nužno uključuje 
drugu. 

Jer, ako je to samo »biti«, onda je prvo, jer je jedno- 
stavno prvo, nije od drugoga učinjeno niti je postalo samo od 
sebe,!* nego je vječno; budući da je prvo i vječno, nije sasta- 
vljeno od drugih i zato je posve jednostavno; nadalje, budući 
da je prvo, vječno i jednostavno, u njemu nema nikakve mo- 
gućnosti pomiješane sa stvarnošću i zato je sama stvarnost; 
a budući da je jedno, vječno, jednostavno, sama stvarnost, ono 
je i savršeno. Takvome baš ništa ne manjka i ništa mu se ne 
može dodati; konačno, jer je prvo, vječno, jednostavno, naj- 
zbiljnije i savršeno, ono je potpuno jedincato. 

Kada se nekome pridaju sve savršenosti, onda se pridaju 
pod svakim vidom. I »onaj kome se pridaju sve savršenosti ne 
može biti nego jedan.«!7 Stoga, ako Bogu pridjevamo da je 
prvi, vječan, jednostavan, najzbiljniji, savršen, nemoguće je 
zamisliti da ne postoji i da nije samo jedan. Dakle: »Čuj, 
Izraele! Jahve je Bog naš, Jahve je jedan!«!3 

Ako sve ovo vidiš u čistoj jednostavnosti uma, onda si 
na izvjestan način već obasjan sjajem vječnoga svjetla. 
(Međusobni sklad i uzajamna uzročnost suprotnih vlastitosti 

u Bogu) 


18 U tekstu nema »postalo«, ali u izdanjima stavljaju »fieri«. 
a pa DN Topicorum, V_c. 3. (c. 5); VIL, €. 1 
nz 6,4. 

7. Ali ima još nešto što će povećati tvoje divljenje. Čisto 
»biti« je prvo i posljednje, vječno i najprisutnije, najjedno- 
stavnije i najveće, najozbiljnije i najnepromjenljivije savr- 
šeno i neizmjerno, potpuno jedno a ipak svakojako raznoliko. 
cika Ako te u čistoći tvoga uma ovo zadivljuje, obasjat će te 
još jača svjetlost kad nadalje otkriješ da je Ono zato po- 
sljednje jer je prvo. Budući, naime, da je prvo, sve radi poradi 
sebe, i zato je nužno da bude posljednji cilj, početak i svrha, 
alfa i omega; ono je najprisutnije jer je vječno. Budući naime 
da je vječno ne proizlazi od nekog drugog, niti samo po sebi 
nestaje, niti prelazi iz jednog stanja u drugo. Zato ono nema 
ni prošlosti ni budućnosti, nego samo postojanje u sadašnjosti; 
ono je najveće jer je posve jednostavno. Budući naime da je 
jednostavno u biti, najjače je u sili, jer sila što je više ujedi- 
njena to je više beskrajna;?! ono je najnepromjenljivije, jer je 
najzbiljnije. Budući naime da je sama zbilja, ono je čisti čin, 
a kao takav ne prima ništa nova, niti što može izgubiti i zato 
se ne može promijeniti; ono je neizmjerno jer je savršeno. Bu- 
dući naime da je savršeno, ne može se ni zamisliti ništa bolje 
ni odličnije ni dostojnije od njega i zato ništa veće. A ono što 
je takvo neimjerno je; ono je svestrano raznoliko jer je pot- 
puno jedno. Ono naime što je potpuno jedno sveopći je po- 
četak svega mnoštva stvari, i po tome ono je tvorni, uzorni 
i svršni uzrok svih stvari kao »uzrok postojanja, razlog shva- 
ćanja i pravilo življenja«.22 Ono je dakle svestrano raznoliko, 
ali ne kao bit svih bića, nego kao najodličniji, sveopći i do- 
statni uzrok svih bića. Jer njegova moć, budući da je savršeno 
jedna u biti, zato je beskrajna i najraznolikija u djelovanju. 


(Zaključak: pregled božanskih vlastitosti) 


, 8. Obuhvatimo sve zajedno i recimo: budući, dakle, da 
je posve čisto i apsolutno »biti« — kao samo »biti« — prvo 
i posljednje, ono je i izvor i svrha svih bića; budući da 
je vječno i najprisutnije, zato obuhvaća i ulazi u sva 
trajanja kao njihovo središte i kružnica; budući da je naj- 
jednostavnije i najveće, zato je čitavo unutar svega i čitavo 
izvan svega, i po tome je »duhovna kugla čije je središte 





19 U tekstu stoji »omnimodum«. To znači da u savršenst ž 
ra oi Jok a PE što se djelomično vidi. Pog no 
ojan 
"om ia RA a i oblika bića ovdje na Zemlji. 
#1 Liber de causis, prop. 17. 
22 S. AUGUSTIN, De civitate Dei, VIII c. 4 (PL 41,228). 

svugdje a kružnica nigdje«?* budući da je najzbiljnije 
i najnepromjenjivije, zato »stojeći nepomično pokreće či- 
tav svemir«;“ budući da je savršeno i neizmjerno, zato je 
u svemu ali nigdje zatvoreno, izvan svega a ne odstranjeno, 
iznad svega a ne uzdignuto, ispod svega ane podloženo; bu- 
dući da je jedincato i svestrano raznoliko, zato je »sve u 
svemu«,5 pa makar su stvari mnoge a ono je samo jedno. To 
je stoga što po svojoj najjednostavnijoj jednosti, najjasnijoj 
istini i najiskrenijoj dobroti posjeduje svu silu, svu uzornost 
i svu mogućnost saopćavanja. 

A budući da je svemoguće, sveznajuće i u svakom. pogledu 
dobro, »od njega je, po njemu je i u njemu je sve«*, i blažen- 
stvo se sastoji u gledanju njega, kao što je rečeno Mojsiju: 
»Pokazat ću ti samu dobrotu.«?7 


8 1 E INSULIS, Marximae theologiae, reg. 7 (PL 110,627). 

u BOETETNJE, De consolatione philosophiae, III met. 9 (PL 63,758). 
25 1 Kor 15,28. 

28 Rim 11,36. 

27 Izl 33,19. 

POGLAVLJE 6. 


PROMATRANJE PRESV. TROJSTVA U NJEGOVU IMENU: 
DOBRO 


(Šesti stupanj. Promatranje presv. Trojstva u pojmu dobrote) 


1. Poslije razmatranja o bitnim Božjim vlastitostima po- 
dignimo pogled uma za promatranje presv. Trojstva, da jedan 
kerubin bude postavljen uz drugoga.! Kao što je pogled na 
bitne vlastitosti otkrio da je »biti« korjenski početak i ime po 
kojemu se sve ostalo upoznaje, tako je sama dobrota glavni 
temelj za promatranje božanskih izlaženja. 


(Izvođenje presv. Trojstva iz pojma dobrote) 


2. Gledaj, dakle, i pazi: najbolje je ono od čega se ništa 
bolje ne može zamisliti, i ono tako postoji da je nemoguće za- 
misliti da ono ne postoji, jer je svakako bolje biti nego ne biti.? 
Tako postoji, da ne može biti pravo shvaćeno ako nije zami- 
šljeno jedno i trostruko. 

»Dobro je, kaže se, što se po svojoj naravi širi«š. Najveće 
se dobro, dakle, najviše širi. A najveće širenje sebe samoga ne 
može biti ako nije zbiljsko i unutarnje, bitno i osobno, naravno 
i slobodno, darežljivo i nužno, neiserpno i savršeno. Ako dakle 
u najvećem dobru odvijeka ne bi postojalo zbiljsko i istobitno 
proizlaženje, i kad ne bi postojala osoba jednako uzvišena kao 
što je ona od koje proizlazi rađanjem i nadisanjem — tako da 





1 Izl 25,19. 

žSV. ANZELMO, Proslogion, €, 2—4 (PL 138,227—229). 

8 PSEUDO-DIONIZIJE, De coelesti Hierarchia, c. 4 8 1 (PG 3,178): 
»Bonum est diffusivum sui«; De divinis nominibus, c, 4 $ 1 (PG 3,694). 
Na ovom šestom stupnju duh pomoću pojma dobra promatra unutarnji 
život Božji. Bonaventura kaže: dobro se samo širi i daje. U Bogu, dakle, 
koji je savršena dobrota, postoji širenje samoga sebe, u kojem Otac daje 
svoju bitnost Sinu, a Otac i Sin zajedno Duhu Svetomu. Bonaventura 
svakako ne misli time razumom dokazati narav Trojstva, nego pokušava 
dati razumno tumačenje. 

bude suvječna počelu koje vječno rađa — i da bude ljubljen 
i suljubljen, rođen i nadisan, naime Otac i Sin i Duh Sveti — 
dobro ne bi bilo najveće jer se ne bi u najvećoj mjeri davalo. 

Davanje koje Bog vrši u vremenu stvarajući stvorove iz- 
gleda kao točkica ili središte u usporedbi sa neizmjernošću 
vječne dobrote. Zato se i može zamisliti veće davanje od toga, 
ono naime davanje u kojemu davalac saopćava drugome svu 
svoju bit i narav. Ne bi, dakle, bilo najveće dobro ono kojemu 
bi ta mogućnost nedostajala bilo u stvarnosti bilo u zamisli. 

Ako uzmogneš okom uma promatrati čistoću dobrote koja 
je čisti čin počela koje dobrostivo ljubi slobodnom i nužnom 
ljubavlju i obadvjema zajedno,“ ljubavlju koja je potpuno 
davanje i naravi — što postaje Riječ kojom sve izriče — i volje 
— što postaje Dar u kojemu se svi ostali darovi daruju — 
moći ćeš vidjeti da radi potpunog priopćivanja dobrote mora 
postojati Trojstvo: Otac i Sin i Duh Sveti. 

Budući da su te tri osobe najveće dobro, među njima mora 
postojati najveće saopćivanje, a radi najvećeg saopćivanja naj- 
veća istobitnost, radi najveće istobitnosti najveća sličnost, iz 
ovih najveća jednakost, i po njoj najveća istovječnost, a iz svih 
spomenutih najveća međusobna bliskost, po kojoj se nužno 
nalazi jedan u drugome u najvećem uzajamnom prožimanju, 
i jedan djeluje zajedno s drugim po nedjeljivosti biti, moći i 
djelovanja samog preblaženoga Trojstva. 

(Uzvišen sklad među protivnostima u presv. Trojstvu) 


3. Dok ovo promatraš pazi da ne misliš da si shvatio ne- 
shvatljivo. U ovim Božjim vlastitostima moraš još nešto pro- 
matrati, što naš duh potiče na čuđenje i divljenje. 

Tu naime, najveće saopćivanje postoji zajedno s vlastitošću 
osoba, najveća istobitnost s više osoba, najveća sličnost sa 
različitošću osoba, najveća jednakost s redom u njima, jed- 
naka vječnost sa izlaženjem, najbliža međusobna bliskost sa 
slanjem. Tko da ne ostane zadivljen u promatranju takvih 
divota? 

A da ovo sigurno postoji u preblaženom Trojstvu spozna- 
jemo kad promatramo najuzvišeniju dobrotu. Ako je, naime u 
njemu najveće saopćivanje i pravo davanje, onda je tamo i 

4 Usp. RIKARD od sv. Viktora, De Trinitate, V_c. 16s. (PL 196,961 s). 

5 Izraz »circumincessio«, koji stoji na ovome mjestu, upotrebljava 
Bonaventura za ono za što većina drugih upotrebljava izraz »circum — 


in sessio«. Bonaventurin izraz je više aktivan, dinamičan, a ovaj drugi je 
pasivniji. 

pravo rađanje i pravo razlikovanje. I jer se u tom saopćivanju 
daje sve a ne dio, daje se sve što ima i to potpuno. Tako se 
me. koji izlazi i onaj od koga izlazi razlikuju u vlastitostima 
a oru su jedno. Budući da se razlikuju u vlastitostima to 
onda imaju različite osobne vlastitosti i postoji više osoba i 
deo razlika između izvora izlaženja i reda izlaženja, ne u 
aj vremenskog slijeda, nego u smislu porijekla i razlika 
: > _ ne u . eda mjesta, nego u smislu slobod- 
isanja i začetništva, koje ima onaj koji šalj 
na onoga koga šalje. ' a o 
Budući da su oni supstancij j ž j 
: . jalno jedno, nužno je da su 
jedno u biti, u liku, u dostojanstvu, po vječ osti j 
. , k 
ja oko) So po vječnosti, u postojanju 
Ako ove vlastitosti pojedinač ši 
Ako ove jedinačno promatraš imaš odakle 
otkrivati istinu. A ako ih uspoređuješ jedne s drugima, onda 
da rai zanijeti u najveće udivljenje. Zato, da bi se tvoj 
uh po divljenju uzdigao u kontemplacij j 
ovo zajedno promatraš.? rrieko barij 


(Tajanstveni simbolizam dvaju kerubina) 


4 4. Ovu divotu kontemplacije označuju i ona i 
koji se uzajamno gledaju. I nije bez sed ono ka aja, 
gledali okrenuti prema Pomirilištu«,7 jer se tako obistinjuje 
ono što je Gospodin rekao po Ivanu: »A ovo je vječni život: 
spoznati tebe jedinoga pravoga Boga i onoga koga si poslao, 
Isusa Krista«.* Jer mi se moramo diviti ne samo bitnim i osob- 
ši zi u njima samima, nego i njima u 

3 ga zadivnotnhim gteđtiateni ZT i 
Pa djedova o sjedinjenjem Boga i čovjeka u je- 


(Ograničeno i neograničeno u Isusu Kristu) 


4 ka Ako kao prvi kerubin razmatraš Božje bitne vlastitosti 
i diviš se kako je božansko »biti« prvo i ujedno posljednje 
vječno i najprisutnije, jednostavno i najviše ili neograničeno, 
čitavo svugdje a nikad obuhvaćeno, sama stvarnost a nikad 
pokrenuto, savršeno i nikad nema ništa suvišno niti umanjeno 
a ipak je neizmjerno i bez svršetka beskrajno jedincato, a 


# Božanske ta, ne tri 
žen se na tal nači aj ego or on povezane jedne s drugima 
81v 17,8. 

ipak svestrano raznoliko, tako da u sebi ima sve, svu snagu, 
svu istinu, svu dobrotu. 

Sada pogledaj na pomirilište? i divi se kako je u njemu 
(Bogo-čovjeku) združeno prvo počelo s posljednjim, Bog s čo- 
vjekom, stvorenim šesti dan'? vječni s vremenitim čovjekom 
rođenim od Djevice u punini vremena, jednostavan sa najjače 
sastavljenim, sama stvarnost sa onim koji je najviše trpio i 
umro, savršen i neizmjeran sa malenim, jedincati i bogat raz- 
nolikošću sa jedinkom koja je sastavljena i različita od drugih, 
sa čovjekom Isusom Kristom. 


(U Isusu Kristu skrajnosti se dodiruju i razrješuju) 


6. Ako kao drugi kerubin razmatraš vlastitosti osoba i 
diviš se kako je saopćivanje spojeno s vlastitošću, istobitnost 
g više osoba, sličnost sa osobnošću, jednakost s poredanošću 
među njima, istovječnost sa izlaženjem, međusobna bliskost 
sa slanjem, jer je Sin poslan od Oca, a Duh Sveti od obojice, 
a ipak uvijek je s njima i nikad se ne rastaje od njih. 

Sada gledaj Pomirilište i divi se kako je u Kristu spojeno 
osobno jedinstvo sa trojstvom supstancija i dvojstvom naravi,! 
potpuno slaganje sa više volja, isto pridjevanje imena Bogu i 
čovjeku sa višestrukošću vlastitosti, jedno klanjanje sa više- 
strukošću odličnosti, jedno slavljenje nad sve sa višestrukošću 
dostojanstva, jedna vlast sa višestrukošću moći. 


(Zaključak. Učinak ovog promatranja: odmor duha) 


7. U ovom razmatranju um doživljava potpuno rasvjet- 
ljenje, jer u njemu promatra čovjeka učinjena na sliku Božju 


kao ono u šestom danu stvaranja.!* Ako je slika izražena slič- 
nost, onda — kad naš um u Kristu, Božjem Sinu koji je po 
naravi slika nevidljivoga Boga, vidi naše čovještvo tako divno 
uzvišeno, tako neizrecivo sjedinjeno, i promatra u njemu sje- 
dinjenje prvoga i posljednjega, najvišega i najnižega, kružnicu 
i središte, »alfu i omegu«,! uzrokovanog i uzrok, Stvoritelja i 


sg Pomirilište je po Bonaventuri predznak Krista, o čemu će biti više 
u + Da 

10 Post 1,26; IRENEJ, Contra haereses, IV Cc. 20 (alias 37) n. 4 (PG 
7,10834); usp. BONAVENTURA, Breviloquium IV c. 1 c (V, 2441 ss). 

HU Isusu Kristu je jedna osoba (božanska), dvije volje (božanska 
i ljudska) i tri supstancije (božanstvo, duša i tijelo). 

12 Post. 1.26. Sličnost Boga i čovjeka o kojoj govori Knjiga Postanka 
najtočnije dolazi do izražaja u utjelovljenju Isusa Krista, jer on na po- 
seban način predstavlja ljudsku i božansku narav, koje su se u njemu 
njena 2 go osobu. 

tk 1,8. 

=. i »knjigu napisanu iznutra i izvana«!4 već dolazi (naš 

=: : izvjesnog savršenstva, da bi s Bogom, kao u šestom 
u Ka . 4 : 

» došao do šestog stupnja savršenstva svojih rasvjetljenja 


I sada ne ostaje nego dan počinka u kojemu će u ushitu 


duha počinuti ošt j 
= roumnost ljudskog uma »od svih djela koje 











POGLAVLJE 7. 


O DUHOVNOM I MISTIČNOM USHITU U KOJEM RAZUM 
NALAZI MIR, A ČUVSTVO U ZANOSU POTPUNO URANJA 
U BOGA 


(Zaokruženi pregled prijeđenog puta i posljednji korak za 
prijelaz) 


1. Ovih šest prijeđenih razmatranja bilo je kao šest ste- 
penica prijestolja pravoga Salomona, po kojima se dolazi do 
mira gdje spokojan čovjek spokojno počiva kao u unutarnjo- 
sti Jeruzalema; kao šest krila kerubina s kojima se može uzdići 
duh pravoga promatraoca, pun rasvjetljenja višnje mudrosti; 
kao šest prvih dana, u kojima um svojski radi da bi tako 
došao do subotnjeg počinka.! 

Naš je duh naporom uma — koliko je to moguće u našem 
stanju puta — promatrao Boga izvan sebe po tragovima i u 
tragovima, u sebi po slici i u slici, iznad sebe po slici božan- 
ske svjetlosti koja nad nama sjaji, i u samoj svjetlosti. 

Zatim je naš duh na šestom stupnju došao do promatranja 
prvog i najvišeg počela i do posrednika između Boga i ljudi 
— Isusa Krista,? i tu je otkrio stvari kojima nema sličnih u 
stvorenjima i što prelazi oštroumnost ljudskoga razuma. Ko- 
načno u tom promatranju ne preostaje drugo nego da prijeđe 
i da se uzdigne nad ovaj osjetni svijet i nad samoga sebe. U 





! Usp. I pogl. br. 5. Kod sv. Bonaventure mudrost ima četiri zna- 
čenja: a) općenito poznavanje stvari: cognitio rerum divinarum et huma- 
narum; b) viša spoznaja vječnih stvari; tako se ona razlikuje od znanosti, 
čiji su predmet, po Augustinu, samo stvorene stvari; c) poznavanje Boga 
u pobožnosti kroz vjeru, ufanje i ljubav; d) iskustvena spoznaja Boga 
(cognitio Dei experimentalis); to je jedan od darova Duha Svetoga. Ona 
postiže svoj vrhunac u ljubavi. I zato Bonaventura ljubav samu naziva 
mudrošću. U takvu mudrost vodi Put duha k Bogu. 

ž1 Tim 2,5. 


55 


tom uspinjanju Krist je »put« i »vrata«,) Krist je »stepenište« 
i »kola«, »pomirilište smješteno nad Božjim kovčegom« i »tajna 
sakrivena odvijeka«.# 


(Prijelaz k Bogu po pristajanju uz Krista) 


2. Onaj koji gleda potpuno okrenutim licem ovo pomiri- 
lište (Krista) i promatra ga raspeta na križu s vjerom, nadom 
i ljubavlju, s pobožnošću, divljenjem i radošću, s cijenjenjem, 
hvaljenjem i slavljenjem, s njime vrši pashu, to jest, prijelaz, 
i sa štapom križa prelazi Crveno more iiz Egipta ulazi u pu- 
stinju, gdje kuša »skrivenu manu«; pa s Kristom počiva u 
grobu, izvana kao mrtav, a osjeća — koliko je to moguće na 
životnom putu — ono što je na križu bilo rečeno razbojniku 
koji je visio s Kristom: »Danas ćeš biti sa mnom u raju:<5 


(Sv. Franjo — uzor kontemplacije) 


3. Sve je ovo bilo objavljeno blaženom Franji kada mu 
se, u zanosu kontemplacije na visokom brdu — gdje sam i ja 
razmatrao ovo što sam napisao — ukazao šestokrili serafin 
raspet na križu, kako sam to ja i mnogi drugi čuli od njegovog 
druga koji je tada bio s njime.? Tu je u zanosu kontemplacije 
ušao u Boga. Tako je, kao drugi Jakov i Izrael, postao uzor 
savršene kontemplacije kao što je prije bio uzor djelatnosti. 

Na ovakav prijelaz i zanos duha Bog je po njemu pozvao 
— više djelom nego riječima — sve istinski duhovne ljude. 


(Prijelaz u ekstazu zahtijeva čišćenje duha i srca) 


4. Da bi ovaj prijelaz bio savršen, treba napustiti svako 
djelovanje uma, a vrhunac čuvstva treba potpuno prenijeti 
i preoblikovati u Bogu." Ovo je mistično i tajanstveno stanje 
koje ne pozna nitko komu nje dano,'" a to dobiva samo onaj 
koji to želi, a neće željeti onaj koga oganj Duha Svetoga, što 





š Iv 14,6; 10,7. 

4 Ef 3,9. 

5 Otk 2,17. Ovim tekstom se uspoređuje rast duhovnog života prema 
skdeiitvu s Mojsijevim oslobađanjem Izraela iz egipatskog ropstva. Usp. 
Izl -,11; 14,16; 16,15. 

& Lk 23,43. tizacije 

7 Franjin drug, koji je bio svjedok čudesnog događaja stigmatizacije, 
bio je brat Leon. a 

8 ,10, gdje piše da je Bog rekao Jakovu: »Nećeš se više zva i 
Jakov i ani Ma Sa imena označuju dvostruko Jakovljevo poslanje: 
osobno i društveno. Tako je sv. Franjo postao prototip aktivnog i kontem- 

života. j 
PA Rio ttena spoznaja nije intelektualne naravi. To je tajanstvena spo- 
sobnost i doživljaj, darovan od Boga onome koji ga žarko ljubi. 

10 Otk 2,17. 

ga je Krist poslao na zemlju, iznutra ne ražari.!! Zato je rekao 
Apostol da je ovu mističnu mudrost objavio Duh Sveti.!? 


(Kako se postizava mistična mudrost) 


5. Za ovaj doživljaj ništa ne pomaže narav, malo može 
pomoći napor. Zato treba malu važnost dati istraživanju, ali 
veliku ljubavi; malu jeziku, a veliku unutarnjoj radosti, malu 
govoru i slovu, a sve daru Božjemu, naime Duhu Svetomu, 
malo ili ništa stvorenju, a sve stvaralačkoj biti, Ocu, Sinu i 
Duhu Svetomu. 

Treba se zato sa Dionizijem obratiti Bogu trojstvenome: 
»O Trojstvo najbitnije i najbožanskije, ti najbolji učitelju 
kršćana u božanskoj mudrosti, upravi nas prema najtajan- 
stvenijem, najsjajnijem i najuzvišenijem vrhuncu mističnih 
razgovora. Tamo su nove, apsolutne i nepromjenjive tajne zna- 
nosti o Bogu, sakrivene u blještavoj tami tajanstveno govoreće 
šutnje — u onom dubokom nadasve svijetlom mraku — koja 
tama je najjasnija, u kojoj sve odsijeva i u kojoj su nevidljive 
duše nasićene nevidljivim i neizrecivim svjetlom dobrote.!3 — 
Ovo je upravljeno Bogu. 

A prijatelju, kome je ovo napisano, treba sa istim Dioni- 
zijem reći: »Ti pak, prijatelju, koga je ohrabrio prijeđeni put, 
s obzirom na mistična viđenja napusti osjećaje i čine uma i 
vidljive i nevidljive stvari i svako biće i ne-biće, i kao nezna- 
lica sjedini se — koliko ti je moguće — sa onim koji je nad 
svakim bićem i nad svakim znanjem. Tako napustivši sve i 
slobodan od svega, uzdignut nad sebe i nad sve stvari, sa 
neograničenim i potpunim zanosom tvoje čiste duše uzlazit 
ćeš u nadbitni sjaj božanskih tmina.!4 


(Posljednji savjeti) 


6. Ako tražiš kako se to može dogoditi, onda pitaj milost, 
a ne nauku, želju, a ne razum, vapaj molitve, a ne napor uče- 
nja, zaručnika, a ne učitelja, Boga, a ne čovjeka, tamu, a ne 
jasnoću, pitaj ne svjetlost, nego vatru koja potpuno raspaljuje 
i izvanrednim unutarnjim pomazanjima i najžarčim osjećajima 


11 Lk 12,49. 

i21 Kor 2,10s. 

iš De mystica theologia, c. 1 8 1 (PG 3,998 s). Bonaventura navodi 
prema Skotu Erigenu. Mistična se spoznaja naziva tamnom i sjajnom u 
isto vrijeme. Tamna je za razum, jer razum ne može tu ništa diskurzivno 
shvatiti, a sjajna je jer duša doživljava neposrednu spoznaju unutarnjeg, 
duhovnog života bilo svojega bilo Božjega. 

i4 Isto. Usp. BONAVENTURA, III Sent. d. 23 dub. 4. (III, 5035). 

prenosi se u Boga. Ta vatra je Bog, njegovo »ognjište je Jeru- 
zalem«,5 a Krist ga je zapalio žarom svoje plamteće muke. 

To shvaća samo onaj koji govori: »Kamo sreće da mi se 
zadavit! Smrt mi je od patnja mojih draža«.!5 I tko voli takvu 
smrt može vidjeti Boga, jer je bez sumnje istinita riječ: »Čo- 
vjek me ne može vidjeti i ostati živ.«!7 

Umrimo, dakle, i uđimo u tamu. Nametnimo šutnju bri- 
gama, požudama i maštanjima. Prijeđimo s raspetim Kristom 
»sa ovoga svijeta k Ocu«,!8 da mognemo — kad nam bude po- 
kazan Otac — sa Filipom reći: »Dosta nam je.«!? Slušajmo 
sa Pavlom: »Dosta ti je moja milost.«?" Radujmo se s Davidom 
govoreći: 

»Malaksalo mi tijelo i srce: okrilje srca moga, i baštino 
moja, o Bože, dovijeka!« 

»Blagoslovljen Jahve, Bog Izraelov, od vijeka do vijeka! 
I sav narod neka kaže: »Amen, Aleluja!«?! 

' Završava put duha k Bogu! 


15 Iv 31,9. 

168 Job 7,15. Smrt o kojoj Bonaventura u ovom broju do kraja govori 
io a ranja svega onoga što može spriječiti let duše k Bogu. 

z ,20. 

18 Iv 13,1. 

12 Iv 14,8. 

20 2 Kor 12,9. 

21 Ps 72,26; 105,48. 

ŽIVOT I DJELA SV. BONAVENTURE 


Ivan Fidanza, koji je u franjevačkom redu primio ime 
frater Bonaventura, rodio se god. 1221. u gradiću Bagnorea, 
nedaleko od Viterba u srednjoj Italiji. Još kao mladić odlazi 
u Pariz i tamo na poznatom sveučilištu oko 1242. postigne na- 
slov magister artium. Poslije toga stupa u Parizu u franje- 
vački red i odmah nastavlja studij teologije pod vodstvom 
Aleksandra Haleškog i Odona Rigauda, čijim se djelima Bona- 
ventura i kasnije rado služio. God. 1248. vrhovni poglavar 
franjevačkog reda Ivan od Parme dopušta mu da drži preda- 
vanja u Parizu na franjevačkom studium generale. Prema svje- 
dočanstvu kroniste fra Salimbene sv. Bonaventura započinje 
svoj naučni rad tumačeći kao bachalarius biblicus Evanđelje 
po Luki; u školskoj god. 1250—51. Bonaventura tumači Libros 
Sententiarum Petra Lombarda. Iz toga vremena potječe nje- 
govo najveće djelo Commentarius in IV libros Sententiarum. 
To je genijalna sinteza teološke misli, koja se odlikuje dubi- 
nom i skladnošću, pisana elegantnim stilom. God. 1253. po- 
stigne naslov doctor in S. Theologia. Od toga vremena pa do 
1257. kao magister predaje Sveto pismo i vodi disputacije pri- 
držane magistrima. Plod toga magisterija su Bonaventurine 
Quaestiones disputatae de mysterio Trinitatis, Quaest. disp. 
de scientiae Christi, Quaest. disp. de Christo, a u to vrijeme 
oko god. 1257. piše i Brevilogquium te mali spis o razdiobi i 
svrsi znanosti De reductione artium ad Theologiam (svođenje 
znanosti na teologiju). 

U to vrijeme ponovno se u Parizu otvori spor između 
dijecezanskog klera i prosjačkih redova, ali ovaj puta ne radi 
privilegija redovnika, nego zato jer je Vilim od Saint-Amoura, 
profesor teološkog fakulteta, izdao polemički spis De periculis 
novissimorum temporum, u kojem dokazuje da je siromaštvo 

franjevaca i dominikanaca protiv Evanđelja. Protiv njega Bo- 
naventura izdaje god. 1256. Quaestiones disputatae de perfec- 
tione evangelica, djelo posebno važno za teološko tumačenje 
redovničkog života. 

2. veljače 1257. Bonaventura je na skupštini u Rimu iza- 
bran za vrhovnog poglavara franjevačkog reda, i ovu službu 
vrši do 20. svibnja 1274. Iako je radi toga morao češće boraviti 
izvan Pariza, Bonaventura je sačuvao vezu sa životom sveuči- 
lišta koji je u to vrijeme sjajnog znanstvenog napretka bio 
doista buran. U listopadu 1259. nalazi se u Toskani nedaleko 
Firenze na brdu La Verna (lat. Alvernia) i tu u sjećanju na 
sv. Franju sastavlja Itinerarium mentis in Deum (Puh duha 
k Bogu). U isto vrijeme nastaju manja djela s područja mistike: 
De triplici via (Trostruki put), Soliloquium, Lignum vitae 
(Drvo života), De perfectione vitae ad sorores (Redovnicama o 
savršenom životu), Vitis mystica (Mistični trs), De V festivi- 
tatibus pueri Jesu (Pet slavlja u čast djeteta Isusa). God. 1260. 
održava se u Narbonni generalna skupština franjevačkog reda, 
koja izdaje Constitutiones narbonenses, to su tzv. Bonaven- 
turine Konstitucije, po kojima je Bonaventura imao veliki 
upliv na razvoj franjevačkog reda. 

Bonaventura je prvih godina svoje službe skoro nepre- 
kidno na putovanju po čitavoj Evropi, i u to je vrijeme izrekao 
veliki broj svojih sermones (propovijedi i konferencije). Nje- 
gova propovjednička djelatnost doista je izvanredna. 736 go- 
vora sačuvanih uglavnom skraćenih, predstavljaju samo jedan 
dio njegovog apostolata. Mnogi njegovi govori imaju trajnu 
teološku vrijednost. God. 1261. Bonaventura dovrši životopis 
sv. Franje Legenda maior i za potrebe kora Legenda minor. 
U proljeće 1263. piše upute poglavarima De sex alis Seraphim 
(Šest serafinovih krila). 

U godinama 1266—68. i dobrim dijelom 1269. boravi u 
Parizu. To je vrijeme jakog previranja ideja na pariškom 
sveučilištu, koje je u stvari vrlo složeno, a obično se nazivlje 
latinski averoizam. Iz toga su vremena njegove konferencije 
na sveučilištu Collationes de decem praeceptis (1267) i Colla- 
tiones de donis Spiritus Sancti (god. 1268), u kojima je nastu- 
pio, i to prvi, protiv averoizma Sigera Brabantskoga. 

U isto vrijeme profesor Gerard od Abbeville u djelu Con- 
tra adversarium perfectionis christianae nastavlja borbu pro- 
tiv dominikanaca i franjevaca. Pod jesen 1269. Bonaventura u 

djelu Apologia pauperum temeljito pobija Gerardova dokazi- 
vanja. Ovo djelo sadrži teološko tumačenje neprolazne vrijed- 
nosti osnovnih pitanja redovničkog života. Slijedećih godina 
javlja se na pariškom sveučilištu opet jače djelovanje nosilaca 
latinskog averoizma. Averoističko tumačenje Aristotela nije 
se ograničilo samo na dijalektiku i fiziku, nego je zahvatilo 
probleme metafizike i prodiralo je na polje teologije, gdje je 
dovelo do očito heterodoksnih stavova. Ponukan ovim stavo- 
vima, koji su se otvoreno protivili nauci koju je u filozofiji i 
u teologiji stalno zastupao, Bonaventura drži javne konferen- 
cije od 9. travnja do 28. svibnja 1273., koje su imale duboki 
odjek na sveučilištu. To su njegove Collationes in Hexaeme- 
Ton. Jasni izražaj pokazuje misao koja je došla do punine svoje 
zrelosti. To je Bonaventurina oporuka, pisana, kao sva njegova 
djela, umom i srcem. Konferencije — osim povijesne važnosti 
u pobijanju latinskog averoizma — posebno su važne za po- 
znavanje njegovih stavova u teologiji povijesti. 

Bulom Dudum super, 11. ožujka 1273. papa Grgur X. 
povjerava Bonaventuri dužnost da pripravi pitanja o kojima 
će se raspravljati na ekumenskom koncilu u Lyonu god. 1274. 
23. svibnja 1273. bulom A nostrae praemotionis Grgur X. ime- 
nuje Bonaventuru kardinalom i biskupom Albana (kod Rima). 
Bonaventura je od toga vremena stalno uz papu. Koncil je 
otvoren 5. svibnja 1274, a 28. lipnja bilo je na koncilu sve- 
čano potpisano sjedinjenje istočne Crkve sa rimskom Crkvom. 
Bonaventura je tom prilikom održao propovijed. Nakon toga 
naglo oboli i umire 15. srpnja 1274. u franjevačkom samostanu 
u Lyonu i isti dan je pokopan. Papa Siksto IV. proglasio ga 
svecem 14. travnja 1482, a god. 1587. dobiva naslov crkvenog 
naučitelja. Bonaventura je posjedovao izvanrednu širinu i 
jakost duha; kao teolog ističe se spekulativnom dubinom i 
ujedno mističnim žarom. Kao organizator dalekosežnim pote- 
zima otvara nove putove u povijesti franjevačkog reda i vje- 
štom teološkom analizom tumači ideal sv. Franje. 


61 


UVOD U OSNOVNE MISLI PUTA 


Bonaventura polazi od pretpostavke da je Bog nužno pri- 
sutan u svim stvorenim bićima. To ponaj prije traži njegova 
beskrajnost i svemogućnost u koliko proizlaze iz njegove pot- 
pune jednostavnosti. Jednostavnost ga uzdiže iznad doji 
ograničenja i zato se on nužno nalazi u svim stvarima ] ao 
beskrajan. Ali ista potpuna jednostavnost, kojom nadmašuje 
svaku granicu u postojanju i u djelovanju, daje mu beskrajnu 
moć kojom ulazi u sve stvari. Ukoliko je naime jedan uzrok 
općenitiji utoliko je i njegovo djelovanje šire. Zato nagtima: 
prvog uzroka obuhvaća sve stvorove. A ovaj je upišv nogu 
samo onda ako je uzrok svagdje prisutan svojom moći (virtus). 
No budući da je u njega moć bitno isto kao njegova suština, 
zato je svagdje po svojoj biti. Dapače, ako se gleda samo na 
njegovu prisutnost bez obzira na učinak prisutnosti, Bog je 
jednako u svim stvorovima, jer je sav svagdje. 

Kada se uzima u obzir njegov učinak u stvarima, budući 
da je jednoj dao više nego drugoj, zato je i on više u jednoj 
stvari nego u drugoj. Gledajući dakle stvari koje uistinu po- 
stoje, Bog je dulje u onima koje dulje postoje i na intenzivno 
savršeniji način je u onima, koje imaju savršeniju bit, npr. 
duša. Stvarajući različna savršenstva u stvarima, on time sam 
određuje da pojedine stvari na razne načine imaju udjela u 
njegovom savršenstvu i da se prema njemu nejednako odnose. 
Ali stvari nemaju s Bogom ništa realno zajedničko po čemu bi 
bile s njime u istoj vrsti. I zato je ono »zajedničko« uvijek 
analogno. A mi našim razmišljanjem tražimo u čemu se sastoji 
ona unutarnja veza između Boga i stvari, koja je činom stva- 
ranja nužno postavljena. 

Duh se u Putu po toj svezi vraća k Bogu, koji je činom 
stvaranja (uzročno počelo) nužno postavio sebe, jer je savr- 
šeno dobro, za posljednji cilj svih ljudskih težnji. 

Put sadrži Bonaventurino razmišljanje o uvjetima i o 
načinu kako se duh diže k Bogu do najdubljeg sjedinjenja 
s njime.! Ovo je razmišljanje postavljeno na temelje već izra- 
đenih teoloških analiza, koje su ovdje dane u sažetku, pa zato 
i nemalo otežavaju čitanje knjige. Bonaventura promatra život 
čovjeka kao teolog na temelju objave i pristupa k njemu u 
svjetlu povijesti spasenja. To ga vodi k stvarnom stanju čo- 
vjeka a ujedno mu pomaže da prodre u široku pozadinu vidlji- 
vog ljudskog iskustva. Genijalni sažetak ovog pogleda Bona- 
ventura pruža u Prooemium u drugoj knjizi Komentara u sen- 
tencijama. Bog je stvorio čovjeka pravednim. U stanju ove pra- 
vednosti čovjek je u stvorovima kao u kakvoj knjizi zapažao 
i otkrivao Boga i po njima se dizao k Bogu kao po ljestvama. 
To je stanje idealnog poznavanja stvorova i razmatranja Boga; 
i kad je čovjek pao, time je pogled duha odvratio od Boga i 
prekinuo svezu svoga srca s Bogom, te ga usmjerio samo na 
stvorove. Iako je čovjek tom zgodom izgubio razumijevanje 
Boga, ipak nije izgubio sposobnost da ga upozna a ni težnju 
za njim. On nosi u sebi taj korijen svih ljudskih težnji. 

U tom se stanju nalazi čovjek kojemu Krist ide u susret 
da ga svojim životom i svojim darovima vodi k izgubljenom 
cilju, koji je subjektivno u ugodi rođenoj iz ljubavi prema 
savršenom dobru. Bonaventura tumači kuda prolazi taj puti 
kako ga čovjek doživljava, a posebna mu je namjera da dokaže 
da je taj put u uzdizanju srca. I zato je Put duha k Bogu 
ujedno teološko i psihološko i mističko djelo. A budući da je 
cilj puta iznad čovjekovog bića, on je bitno iznad njegove 
naravi i njegovih sposobnosti. Zato je pristup k Bogu moguć 
jedino Božjim sudjelovanjem i uzdizanje k Bogu je rezultat 
Božjeg djelovanja u čovjeku. U predgovoru Puta Bonaventura 
tumači da čovjek radi potrebe ovog Božjeg djelovanja mora 
postati »čovjek težnja«, mora težiti za Bogom. Ova težnja je 
izražena u molitvi i molitva ju rađa; u molitvi čovjek dobiva 
svjetlo da otkrije put i osjeti potrebu da njime krene. U tom 
otkriću čovjek ujedno zapazi da sve to dosiže samo po Kristu, 
koji je sam rekao: »Ja sam vrata.« 

1 U ovom Uvodu i u tumačenju općih značajki Puta osim najnovije 


literature djelomice slijedimo tumačenja Juliana Kaupa, OFM u Bonaven- 
tura, Pilgerbuch der Seele zu Gott, Kčsel-Verlag Miinchen, 1961, str. 27—43. 

Sva stvorena bića su ljestve po kojima se ulazi k Bogu. 
Materijalna i vremenita bića su izvan nas, i ona su trag Božji. 
Savršeniji put ide preko našeg duha, koji je slika Božja u 
nama; i preko toga se dižemo iznad samih sebe k vječnom i 
posve duhovnom počelu svega. Ove tri vrste bića ujedno čine 
tri vrste stepenica po kojima se duh diže k Bogu. A svaka a 
stepenica dijeli na dvije staze, da Bog bude gledan kao Pi 
i svršetak svega. O ovim stepenicama govori prvih 6 poglav ja 
Puta tumačeći korake do kontemplacije »đa tako, kao što je 
Bog dovršio čitav svijet u šest dana a sedmi dan otpočinuo, 
ovaj mali svijet (čovjek) preko šest uzastopnih rasvjetljenja 
najurednije uđe u mir motrenja« (1,5). Bonaventura, koji p 
to gleda u širokim dimenzijama djela spasenja, i taj čovjekov 
uspon osvjetljuje vrlo jakim simbolizmom. < 

U skladu s osnovnim stavovima svoga teološkog sustava, 
kako su prikazani u Commentarius in Sententias i u Brevilo- 
quium, cilj prema kojem se čovjek diže jest prvo počelo koje 
je sam duh i nadasve duh. A uspon počinje promatranjem ma- 
terijalnih stvari. To je prva stepenica. One nose iri ca 
tragove Boga nekako »u udaljenosti«, dakle bez pojedinačn 
označenja, govore o Bogu u koliko je uzročno počelo, i to tro- 
struko: kao stvaralačko, uzorno i svršno; promatrajući ove 
trovrsne izražaje duh se diže k njihovom stvoritelju. U prvom 
poglavlju Puta Bonaventura bogatim simbolima opisuje razno- 
.likost bogatstva materijalnog stvarstva da prikaže savršenstvo 
Božje po kojem je ova raznolikost stvorena. Ako gleda med 
stvari, on ih gleda duhom rasvijetljenim objavom, što pose . 
vrijedi za njegovo razmišljanje o tijeku zbivanja u ljudskoj 
povijesti. Pomoću takvog teološkog gledanja otkriva u stva- 
rima njihov postanak, veličinu, mnoštvo; time tumači njihovu 
ljepotu, dubinu, djelotvornost, red u njima i mjeru; a po o 
tome kao po ljestvama njegov se duh diže do spoznaje moči, 
mudrosti i dobrote Stvaraoca. ' 

Boga možemo gledati ne samo kroz njegove tragove u vid- 
ljivim stvarima, nego se dižemo više i promatramo ga iu tim 
vidljivim stvarima, budući da je on po svojoj biti i moći pri- 
sutan u njima. To je već drugi stepen promatranja i puta. 
Na ovom stepenu promatramo tijek spoznaje, njezinu skladnost 
i unutarnju povezanost, koju Bonaventura i ovdje utkratko 
tumači. Sav ovaj tijek i razvoj stvara tragove koji nas vode 
u dublje poznavanje unutrašnjeg života u Bogu: vječna svjet- 

lost rađa sebi jednak sjaj, iste biti i jednake vječnosti. To je 
Riječ, Sin Božji i slika Božja. Ovo je zapažanje nadalje pove- 
zano sa ugođajem (delectatio), jer se druga Božanska osoba 
pokazuje kao prvotni uzor ljepote, dragosti i zdravlja, i zato 
savršeno zadovoljava čovjeka. Pa i sigurnost, koja je uklju- 
čena u našim sudovima, dovodi do spoznaje da je Bog uzrok 
i uzor sviju stvari, neprevarljivo načelo i svjetlo istine. U 
tumačenju svojih zaključaka Bonaventura se služi simboli- 
kom brojeva. 


Na trećem stupnju promatranja duh s&4m postaje pred- 
metom svoga razmišljanja. Bonaventura najprije primjećuje 
kako duh silno ljubi sebe — a to znači da živi u samosvijesti 
i da se poznaje. Slijedeći misao sv. Augustina Bonaventura 
kaže da duša ima tri moći (sposobnosti): pamćenje, razum i 
volju. Djelovanje ovih triju moći čini sliku (imago) Božju. 
Pamćenje čuva i ponovno predstavlja predmete prošle i sada- 
šnje spoznaje; razum dohvaća Pojmove, rečenice i pojmovske 
odnose. Promatrajući ovo djelovanje, duh u pamćenju posebno 
razabire sliku vječnosti, u djelovanju razuma zapaža Božju bit 
i istinitost a preko volje se diže do spoznaje najviše Božje 
dobrote. Osim toga zapaža da je duša po jedinstvu svoje suštine 
i po djelovanju svojih triju moći slika Trojstva. Ukoliko dakle 
duša stvarno i istinski upozna postanak, ovisnost i odnose ovih 
moći ona se tim putem po samoj sebi kao pomoću jedne slike 
diže do spoznaje Oca, Sina-Riječi i Duha-Božje ljubavi. Bona- 
ventura je sva ova tumačenja bogato oslikao simbolima. Dakle, 
u tom razmatranju svoga trojstvenog počela dušu pomažu zna- 
nosti (lumina scienciarum), koje dušu usavršuju; a budući da 
se i one uglavnom dijele na tri grane, zato i one izražavaju 
božansko Trojstvo i tako duh vode k Bogu. 

Promatrajući konkretno čovječje iskustvo Bonaventura 
kod prelaza na četvrti stupanj oštroumno zapaža da je stvarno 
vrlo malo onih koji se tako, prolazeći kroz djelovanje ljudske 
duše, diže k Bogu. On zna da »tragovi« i »slike« o kojima 
govori, mnogima ništa ne kažu. U raščlambi četvrtog stupnja 
tumači uzroke ove nesposobnosti. Takav ulazak u sebe — 
kaže Bonaventura — može duša sada, poslije pada u grijeh, 
učiniti samo po Kristu. Duh mora biti ojačan vjerom, ufanjem 
i ljubavlju. Bogoslovske kreposti dušu čiste, rasvjetljuju i usa- 
vršuju, a ona tim putem opet zadobiva duhovni osjećaj, sluh i 
vid, da Krista upozna, ljubi i za njim teži. Ovo naglašavanje 

Kristove prisutnosti na putu k Bogu uključuje, razumije se, 
upotrebu sakramenata i svih drugih sredstava posvećenja koje 
je Krist dao Crkvi da vodi čovjeka k Bogu. 

Taj četvrti stupanj više je u iskustvu ljubavi nego u gle- 
danju uma. On je bitno dar, po kojem se duša pripravlja na vi- 
še duhovne ushite. A stvarno znači potpuni preobražaj duše 
(imago), jer taj dar (milost) dušu čisti, rasvjetljuje i usavr- 
šuje. Kao što znanosti (filozofija, psihologija) pomažu da se 
duh digne do četvrtog stupnja, tako na samom ovom četvr- 
tom stupnju duh vodi Sv. pismo. Ono nam uglavnom govori o 
tajni spasenja, dakle o Kristu. Duša tako vođena i rasvijetljena 
od Boga postaje stan Božje mudrosti, Božja kći, zaručnica i 
prijateljica, ud Krista Glave i njegova subaštinica; a ujedno 
postaje hram Duha Svetoga, koji se temelji na vjeri, uzdiže se 
u nadi a Bogu je posvećen svetošću duha i tijela. 

'Time je duša osposobljena da se digne iznad sebe do Boga 
i da ga promatra pod vidom postojanja (esse) i pod vidom 
dobrote (bonum). Prvi vid je više svojstven Staromu zavjetu 
i vodi u jedinstvo Božje biti, a drugi Novomu zavjetu i vodi u 
trojstvo osoba u Bogu. Upoznavši, dakle, Boga kao samo po- 
stojanje i zbilju, kao što se on Mojsiju predstavio, duh razabire 
da je Bog u svom postojanju tako siguran da je uopće neza- 
mislivo da ne postoji, jer posvemašnje postojanje isključuje 
svako ne-postojanje; kao što ništa nema ni traga zbilje, tako 
i sama zbilja nema traga ništavosti. Očito je da je svaka spo- 
znaja, pa i ništavost, moguća samo pomoću pojma postojanja. 
A ovo zbiljsko postojanje, bez kojeg nema spoznaje, nije neki 
opći i analogni pojam bića. Postoji dakle apsolutno biće, sama 
ostvarenost, a to je Božje biće, koje, kao što je uzrok sviju 
stvari, tako je i razlog i uvjet da budu upoznate. Duh ujedno 
zapaža da je ovo Božje biće (ova ostvarenost) uistinu prvo, 
vječno, sama uzbiljenost, posve savršeno i jedincato, a ujedno 
s udivljenjem shvaća da je to biće prvo i posljednje, najjedno- 
stavnije i najveće. Zato je ono nužno i posljednji cilj, poče- 
tak i svršetak. 

Ovim razmatranjem duša se diže do šestog stupnja i pro- 
matra Boga kao samu dobrotu. Sama dobrota je ono od čega 
bolje se ne može ni zamisliti. Da je Bog dobrota, to je on sam 
po Kristu objavio bogatom mladiću. I Aristotel kaže da apso- 
lutna zbilja uključuje savršeno dobro, zbilja i dobro su neraz- 
djeljivi. Dobro po svojoj naravi samoga sebe daje; dakle savr- 

šeno dobro na savršeni način sebe daje drugome (summa com- 
municabilitas); a to znači da je ono u sebi bitno dinamično. 
U ovom svojstvu savršene dobrote duša naporom svoga raz- 
matranja upoznaje jedinstvo i trojstvo Oca, Sina i Duha Sve- 
toga, koji se po svojim osobnim vlastitostima razlikuju, ali su 
ipak bitno jedno. Duh, dakle, promatra kako iz puine posve 
jednostavnog i savršenog bića u koliko je dobro Božansko troj- 
stvo proizlazi savršenim tijekom koji je ujedno nužan i slo- 
bodan. Bonaventura tom prilikom superlativnim izričajima 
raščlanjuje puninu sadržajnosti savršenog dobra, da pokaže 
koji su razlozi čuđenju koje ispunja dušu i kako je Bog nužno 
jedan i trojstven. 

Tako duh postiže najviši stupanj svog iskustvenog razma- 
tranja, jer gleda stvarnosti kojima nema sličnih među stvoro- 
vima i koje nadmašuju sposobnosti uma. I na tom stupnju raz- 
matranje duha prelazi u mističko uzdizanje duše. Ali i ovdje 
duša nakon promatranja Božjih bitnih i osobnih savršenstava 
i svojstava kakve su same po sebi, gleda njih u tajanstvenom 
sjedinjenju božanstva i čovještva u jednu osobu Riječi Božje 
koja je postala čovjekom. U tom razmišljanju o Kristu, koji je 
Po naravi slika nevidljivoga Boga, duša se približila svome 
savršenom stanju. 

U početku sedmog poglavlja Bonaventura kao i u prija- 
šnjim poglavljima u nekoliko riječi svraća pogled na put kojim 
je duh dosad prošao. Najprije je nazreo Boga izvan sebe po 
tragovima i u njegovim tragovima, nakon toga u sebi po slici 
i u slici Božjoj, zatim iznad sebe po sličnosti Božjeg svjetla koje 
na nas svijetli i u tom svjetlu, u koliko je to moguće u ovom 
stanju puta prema Bogu i koliko dopušta osposobljenost na- 
šega duha. I kad je duh konačno u šestom stupnju svoga puta 
toliko uzdigao da u Kristu, prvom i najvišem počelu te posred- 
niku između Boga i ljudi promatra stvarnosti kojima sličnih 
nema među stvorovima i koje nadilaze svaku spoznajnu spo- 
sobnost ljudskog uma — još se nalazi pred zadatkom da se u 
razmatranju digne ne samo iznad ovog vidljivog svijeta nego 
i iznad sebe. Taj prijelaz duh izvrši u Kristu koji je »put i 
vrata« (Iv 14,6, i 10,7), stepenica i ona snaga koja duh uzdiže. 
To je onaj vrhunac prema kojemu duh uzlazi kada vjerom, 
ufanjem i ljubavlju gleda raspetoga Krista, i u tom se gleda- 
nju napuni čuđenjem, pobožnošću i zanosom. Da taj prijelaz 
u Krista bude stvarno savršen, treba napustiti djelovanje či- 

stoga uma da se vrhunac čuvstva prenese i preoblikuje u Boga. 
'To je već mistično i tajanstveno iskustvo, koje čovjek prima i 
dobiva; a dobiva ga onaj koji za njim teži, ali i ova težnja je 
djelo Kristovoga Duha. Za postignuće ovog iskustvenog stanja 
sama narav ne može ništa pridonijeti a napor vrlo malo; za to 
se ne traži mnogo istraživanja, ali se traži mnogo ljubavi. I tko 
hoće doznati kako se ovaj stepen veze s Bogom postiže, neka 
to traži u molitvi. 


68 











OPĆE ZNAČAJKE PUTA 


U Putu čitalac najprije zapazi da je ovo djelce čitavo pro- 
žeto onim duhom kojega Bonaventura opisuje u zadnjem po- 
glavlju, tj. dubokom ljubavlju prema Bogu. Bonaventura opi- 
suje iskustvo sv. Franje. »Sve je ovo bilo objavljeno blaženom 
Franji kada mu se, u zanosu kontemplacije na visokom brdu 
— gdje sam i ja razmatrao ovo što sam napisao — ukazao 
šestokrili serafin raspet na križu, kako sam to ja i mnogi drugi 
čuli od njegovog druga koji je tada bio s njime. Tu je u zanosu 
kontemplacije ušao u Boga« (VII,3). Dakle Bonaventura ima 
pred očima Franju i njegov put k Bogu. Svi tumači Puta pri- 
znaju da on izražava Franjin duh. Ali bolje je reći da je Put 
opis iskustva, i Franjinog i Bonaventurinog. A pojedine ele- 
mente ovog dubokog mističnog iskustva Bonaventura obuhvaća 
sustavnom snagom svog teološkog genija i tumači ih svojom 
terminologijom i svojim stilom. 

Put raščlanjuje iskustvo čovjeka u sastojke preko kojih 
prolazi u uzdizanju do kontemplacije, do »mira« ljudskog srca. 
Da dopre do tog vrhunca, potrebna je živa težnja za Bogom. 
A Bonaventura nju doživljava u posebnom pronicanju u narav 
stvari, u kojima otkriva Boga. U Bonaventurinim očima čitav 
je svijet pun simbola i znakova, koji govore o Bogu i dižu 
duh k Bogu. On tumači taj govor i pokazuje kako ga čoviek- 
-putnik razumije a pri tom se služi svim filozofskim i teološkim 
znanjem svoga vremena; i zato je bez toga znanja njegovo 
tumačenje teško razumljivo. 

Iz duhovnog iskustva sv. Franie — ma posebni način iz 
onoga što je Franjo doživio na La Verni — Bonaventura upo- 
znaje od kolike je važnosti raspeti Krist za postignuće viših 
stupnieva mističnog razmatranja i iskustva. Zato odmah na 
početku i više puta tijekom razmatranja potiče dušu na ljubav 

prema Raspetom. On koji nosi u sebi ljudsko poniženje i bo- 
žansku uzvišenost, kao što Bonaventura više puta ponavlja, 
on je put i vrata u uzdizanju duha k Bogu. 

Upotreba Sv. pisma u Putu doista je bogata, što odgovara 
pojmu franjevačkog života koji je sav u opsluživanju evan- 
đelja. Put obiluje usporedbama uzetim iz Svetog pisma, Bona- 
venturin simbolizam i u Putu stvarno je biblijski, pa i sam 
jezik Svetog pisma katkada postaje Bonaventurinim jezikom. 

Bonaventurina kultura a posebno njegova teologija pro- 
žeta je duhom i mislima sv. Augustina. Istina je da je to Au- 
gustin već u dugoj tradiciji prilagođen i obogaćen, ali duh 
Augustinov je ostao. Poznato je da je dizanje duha k Bogu 
pomoću stvorova jedna od ključnih misli Augustinovog razmi- 
šljanja o Bogu. A Bonaventurin svestrano izrađeni simbolizam 
samo jača izričaj Augustinove ideje. Od Augustina dolazi Bo- 
naventurin egzemplarizam, njegova teorija o svjetlu i o pro- 
svjetljenju uma sa strane ideja u Bogu, njegova analiza čuv- 
stvenosti i ljubavi. Te Augustinove ideje sastaju se u Putu 
s drugim velikim imenima ranije skolastike, među kojima 
posebno je važan upliv Pseudo-Dionizija Areopagite, viktori- 
naca Huga i Rikarda i sv. Anzelma. Neki tumači Puta misle 
da se Bonaventura kao uzorom i polazištem služio sedmom 
knjigom Hugovog djela Eruditionis didascalicae libri septem i 
Rikardovim Beniamin Maior; a djela Pseudo-Dionizija bila 
su obavezni izvor srednjovjekovne mistike. Tumačenje triju 
putova: čišćenja — rasvjetljenja — sjedinjenja, kao i hijerar- 
hijski poredak stvarstva u ontološkoj povezanosti bića te opis 
mističkih stanja Bonaventura nalazi kod Areopagite. Služi se 
i njegovom terminologijom, što ga stavlja pred teški zadatak 
da stvara nove latinske izraze, kao što su cointimitas, super- 
deus, superoptime, summe unus... Ali spisi Pseudo-Dioniziia 
često služe Bonaventuri samo kao uobičajeni ukras vlastitih 
originalnih raščlambi. 

Bonaventura često upotrebljava riječ contemplatio. Njome 
se služi u više značenja, ali u Putu njezino značenje je dvojno. 
U savršenom obliku ona znači pasivno, čuvstveno, uliveno i 
savršeno promatranje-posjedovanje i prianjanje, a u nesavrše- 
nom obliku to je filozofsko i umsko, aktivno i vlastitom spo- 
sobnošću postignuto promatranje-zrenje. U Putu Bonaven- 
tura pokazuje kako duh ulazi u savršenu kontemplaciju i u 
»subotnji mir« ekstaze. Još češće Bonaventura govori o spe- 

culatio. Ova riječ ponajviše znači aktivnu i umsku kontempla- 
ciju, dakle umovanje-promatranje, u kojem se čovjek duhom 
i srcem — spoznajom i ljubavlju — obraća stvorovima Božjim, 
u kojima gleda odsjeve i tragove Božje. Njezin je dakle pred- 
met u osjetno-zapažajnim stvarima, u čovječjem duhu i na 
svojski način u prisutnosti djelovanja Božjega idejom bića i 
dobra u ljudskom duhu. Prizori i doživljaji do kojih duh tim 
putem dolazi stvaraju u duši raspoloženje i stanje čuđenja — 
admiratio — koje je u toliko jače u koliko je duša bliža ek- 
stazi. Iz toga slijedi da speculatio uključuje umskoznanstvene 
l mistične elemente. Meditatio ima također filozofsko značenje, 
ali njezin predmet upoznajemo vjerom; ona istražuje temelje 
i sastavne dijelove toga predmeta, odstranjuje prigovore i 
napade na predmet vjere. To je teologija. Zato i meditatio 
theologica konačno služi kontemplaciji i u nju vodi. Filozo- 
fija (cognitio) — teologija (meditatio) — kontemplacija čine 
to ela razvoj u kojem se duh diže u mističko posjedovanje 
oga. 

U Putu su filozofija, teologija i mističko iskustvo jasno 
razlikovani ali i usko povezani. Taj oblik mišljenja odgovara 
Bonaventurinom geniju kao što pokazuju sva njegova djela. 
Najprije je očito središnje mjesto nauke o Trojstvu. Bog jedan 
i trojstven stoji pred duhom na čitavom putu, duh teži za 
njime. Jednako je očit Bonaventurin kristocentrizam sa nagla- 
šenom Kristovom ulogom posredništva. 

: Put donosi speculatio pauperis in deserto — razmišljanje 
čovjeka koji je grijehom prekinuo vezu s Bogom i time prestao 
u stvorovima čitati tragove Božje. Stvorovi su za njega postali 
mrtvi, nijemi, prava pustinja. I čovjek se u toj pustinji zami- 
slio: osjeća težnju za onim što je izgubio, ima i sposobnosti da 
posjeduje ono što je posjedovao, ali svega toga nema. I u tom 
stanju on započinje svoj put, svoju speculatio. Služi mu filo- 
zofija i teologija, ali cilj je viši — on je u mističnom sjedinje- 
nju s Bogom, koje je bitno djelo ljubavi. I u koliko je čovjek 
na putu bliže Bogu, u toliko prevladava uloga Božja u uzdiza- 
nju duha. Na kraju uvoda u Put Bonaventura poziva čitaoca 
da svrati veću pažnju na smisao riječi nego na izražaj, da 
traži više istinu nego ljepotu stila i da u svemu teži više za 
iskustvom čustvenosti nego za znanjem. Ovaj tekst, piše Bo- 
naventura, nije pisan s nakanom da ga očima preletimo, nego 
zato da bude morosissime ruminandus — da duša njegove misli 

polako skuplja i razmišljanjem ulazi u njih. Tako je radio 
Bonaventura i u takvom njegovom naporu je nastao Put duha 
k Bogu. 

Moderni čitalac ne prolazi lako kroz ove Bonaventurine 
tekstove. Oni pretpostavljaju jednu kulturu i jedan mentali- 
tet koji su danas mnogima tuđi. Bonaventurin simbolizam 
izgleda danas umjetno namješten, Bonaventura piše u naporu 
da reče što više, da što potpunije izrazi ono što zna da ne 
može potpuno reći. Radi toga ovo djelo nije ni lako ni jedno- 
stavno. Čitalac mora nastojati da preko vanjskih oblika Puta 
uđe u Bonaventurinu duhovnost. A za nju je značajno traže- 
nje Boga u stvorovima, a najviše u ljudskom životu. A taj 
put je nama danas posebno razumljiv i blizak. Zato su izda- 
nja Puta na modernim jezicima danas tako brojna. 


Hudrijan Borak 

